hotchpotch/miracl-hf-unified huggingface dataset:
คาโรลที่ 2 แห่งโรมาเนีย
สมเด็จพระราชาธิบดีคาโรลที่ 2 แห่งโรมาเนีย (15 ตุลาคม/16 ตุลาคม พ.ศ. 2436 - 4 เมษายน พ.ศ. 2496) ทรงเป็นสมเด็จพระราชาธิบดีแห่งราชอาณาจักรโรมาเนียตั้งแต่ 8 มิถุนายน พ.ศ. 2473 จนกระทั่ง 6 กันยายน พ.ศ. 2483 เป็นโอรสพระองค์โตใน สมเด็จพระราชาธิบดีเฟอร์ดินานด์ที่ 1 แห่งโรมาเนีย กับพระมเหสี สมเด็จพระราชินีมารีแห่งเอดินบะระ ซึ่งเป็นพระธิดาในเจ้าฟ้าชายอัลเฟรด ดยุคแห่งแซ็กซ์-โคบูร์กและก็อตธา ผู้ซึ่งเป็นพระโอรสพระองค์ที่สองของ สมเด็จพระราชินีนาถวิกตอเรียแห่งสหราชอาณาจักร พระองค์เป็นเชื้อพระวงศ์โรมาเนียพระองค์แรกที่ทรงทำพิธีแบ็ปติสท์ตามแบบอีสเติร์นออร์ทอด็อกซ์
มกุฎราชกุมารคาโรลทรงประสูติที่ปราสาทเปเรส ในเดือนพฤศจิกายน พ.ศ. 2457 ทรงเข้าร่วมสภาสูงแห่งโรมาเนีย ในรัฐธรรมนูญพ.ศ. 2409 ได้รับประกันที่นั่งในสภาแก่พระองค์ด้วยเสียงข้างมาก พระองค์เป็นที่รู้จักกันในเรื่องราวความรักที่โชคร้ายมากกว่าเรื่องความสารถในการเป็นผู้นำของพระองค์ มกุฎราชกุมารคาโรลทรงอภิเษกสมรสครั้งแรกกับ โจแอนนา มารี วาเลนตินา ลามบริโน (ซีซิ ลามบริโน) บุตรีของนายพลโรมาเนียคนหนึ่ง พิธีจัดที่เมืองโอเดสซา ประเทศยูเครน ทรงมีบุตร 1 คนคือ คาโรล ลามบริโน แต่การอภิเษกสมรสต้องเป็นโมฆะเพราะคำตัดสินของศาลยุติธรรมอิลฟอฟในปีพ.ศ. 2492 พระองค์อภิเษกสมรสครั้งที่ 2 ในวันที่ 10 มีนาคม พ.ศ. 2464 กับเจ้าหญิงเฮเลนแห่งกรีซและเดนมาร์ก (ซึ่งเป็นที่รู้จักกันในโรมาเนียว่า มกุฎราชกุมารีอีลีนาแห่งโรมาเนีย) แต่ชีวิตคู่ต้องพังทลายเนื่องจากพระองค์ทรงมีความสัมพันธ์เชิงชู้สาวกับแม็กดา ลูเพสคู ชาวคริสต์โรมันคาทอลิก บุตรีของเภสัชกรชาวยิวกับภริยาชาวคริสต์โรมันคาทอลิก แม็กดา ลูเพสคูเป็นอดีตภริยาของเอียน ทามเพนู นายทหาร ทำให้เป็นเรื่องอื้อฉาวขึ้น พระองค์ทรงละทิ้งความถูกต้องในการสืบราชสมบัติในวันที่ 28 ธันวาคม พ.ศ. 2468 ในการสนับสนุนเจ้าชายไมเคิล พระโอรสของพระองค์โดยเจ้าหญิงเฮเลน ให้ขึ้นเป็นกษัตริย์ในเดือนกรกฎาคม พ.ศ. 2470 เจ้าหญิงเฮเลนทรงหย่าร้างกับมกุฎราชกุมาคาโรลในปี พ.ศ. 2471 พระองค์มีพระโอรสและพระธิดากับนางสนองโอษฐ์ของพระองค์ มาเรีย มาร์ตินี ซึ่งเป็นนักเรียนมัธยม
ไอโอ (ดาวบริวาร)
ไอโอ (, ) เป็นดาวบริวารของดาวพฤหัสบดี เป็นดวงที่อยู่ในสุดในกลุ่มดวงจันทร์ของกาลิเลโอที่ค้นพบโดยกาลิเลโอ กาลิเลอี เมื่อวันที่ 7 มกราคม ค.ศ. 1610 ตั้งชื่อตามไอโอนักบวชของเฮราที่ตกเป็นภรรยาของซูส
ไอโอมีขนาดเส้นผ่านศูนย์กลาง 3,642 กิโลเมตร เป็นดาวบริวารขนาดใหญ่อันดับสี่ในระบบสุริยะ พื้นผิวดาวบริวารมีภูเขาไฟที่ยังไม่ดับมากกว่า 400 ลูก ซึ่งยังปะทุซัลเฟอร์และซัลเฟอร์ไดออกไซด์ออกมาเป็นครั้งคราว
ไอโอ
ไอโอ (, ) สามารถหมายถึง
คติเห็นแก่ญาติ
คติเห็นแก่ญาติ () คือ การแสดงความลำเอียงโดยความเป็นญาติพี่น้องแทนที่จะวัดจากความสามารถหรือความเหมาะสม เช่น ว่าจ้างหรือมอบตำแหน่งให้แก่ญาติพี่น้อง แทนที่จะมอบให้แก่ผู้ที่มีความสามารถมากกว่า ในภาษาอังกฤษคำว่า "nepotism" มาคำจากภาษาละตินว่า "nepos" แปลว่า หลานหรือเหลน และคติเห็นแก่ญาติมักใช้ในความหมายทางการเมืองและในหน้าที่การงาน
ตัวอย่างเหตุการณ์ในประวัติศาสตร์ที่แสดงการใช้อำนาจในทาง "คติเห็นแก่ญาติ" คือ กรณีที่สมเด็จพระสันตะปาปาปอลที่ 5 ตั้งสคิปิโอเน บอร์เกเซ หลานของพระองค์เอง เป็นคาร์ดินัลและเลขาธิการเมื่อปี ค.ศ. 1605 หลังจากนั้น สคิปิโอก็ใช้ความเป็นญาติกับพระสันตะปาปาสร้างความมั่งคั่งให้แก่ตนเองโดยการเก็บค่าธรรมเนียมและภาษีต่าง ๆ และสะสมที่ดินเป็นจำนวนมากไว้ให้แก่ตระกูลบอร์เกเซ
วัฏฏะ คลาสสิฟายด์ส
บริษัท วัฏฏะ คลาสสิฟายด์ส จำกัด () เป็นบริษัทผู้ให้บริการโฆษณาย่อยที่มีชื่อเสียงของประเทศไทย และเป็นผู้ริเริ่มกิจการสื่อสิ่งพิมพ์ ซึ่งนำเสนอเนื้อหาที่แตกต่างไปจากสื่อมวลชนไทยในวงการ เพื่อเติมเต็มข้อมูลให้แก่สังคมข่าวสาร
"บริษัท วัฏฏะ คลาสสิฟายด์ส จำกัด" ก่อตั้งขึ้นในราวปี พ.ศ. 2542 โดยนายสมบูรณ์ อิชยาวรกุล อดีตผู้บริหาร บริษัท วัฏจักร จำกัด (มหาชน) และครีเอทีฟสิ่งพิมพ์เครือวัฏจักร เพื่อเปิดให้บริการโฆษณาย่อยครบวงจร ครอบคลุมทุกประเภทที่มีผู้สนใจใช้บริการในระดับสูง คือกลุ่มสมัครงาน, กลุ่มการศึกษา, กลุ่มอสังหาริมทรัพย์ และกลุ่มรถยนต์
หนังสือในเครือวัฏฏะออกวางแผงเป็นครั้งแรก ในช่วงต้นปี พ.ศ. 2542 (ค.ศ. 1999) โดยใช้ชื่อต่อท้ายว่า “2000” เพื่อตอบรับกับกระแสของสหัสวรรษใหม่ที่กำลังจะมาถึง และในวันที่ 1 พฤศจิกายน ปีเดียวกัน เครือวัฏฏะออกหนังสือพิมพ์รายวันเพิ่มอีกฉบับหนึ่ง โดยนำคอลัมน์บางส่วนตีพิมพ์ลงหนังสือฉบับอื่นในเครือด้วย เพื่อให้ผู้อ่านเกิดความรู้สึกคุ้มค่า ด้วยเนื้อหาที่หลากหลาย มิใช่เพียงโฆษณาย่อยเท่านั้น พร้อมกับเปลี่ยนชื่อต่อท้ายของหนังสือแนวโฆษณาย่อยกลุ่มแรก จาก 2000 เป็น “วันนี้” เพื่อให้ทันสมัย และเข้าชุดกับชื่อของหนังสือพิมพ์รายวันที่ออกมาใหม่
นอกจากนี้ วัฏฏะ คลาสสิฟายด์ส ยังเป็นผู้จัดงาน "วัฏฏะมหกรรม" เพื่อให้บริษัทห้างร้าน และสถาบันการศึกษาต่างๆ เช่าพื้นที่บูธรับสมัครพนักงานตำแหน่งต่างๆ ตลอดจนผู้สนใจศึกษาต่อด้วย ต่อมา ราวกลางปีถึงปลายปี พ.ศ. 2551 วัฏฏะ คลาสสิฟายด์ส เช่าเวลา 08.00-08.30 น. ในทุกวันอาทิตย์ จากสถานีวิทยุโทรทัศน์แห่งประเทศไทย (เอ็นบีที) ในขณะนั้น เพื่อผลิตรายการ "โลกวันนี้ มีธรรมะ กับพระพยอม" และตั้งแต่ช่วงปลายปี พ.ศ. 2554 เช่าเวลา 23.05-23.55 น. ต่อมาเปลี่ยนเป็นเวลา 22.30-23.15 น. ในทุกวันพุธ จากสถานีวิทยุโทรทัศน์แห่งประเทศไทย เพื่อผลิตรายการ "ฅนไทยหายจน" และต่อมา ในปี พ.ศ. 2560 ได้ผลิตรายการออนไลน์ถ่ายทอดสดผ่านเฟซบุ๊กเพจของโลกวันนี้ ในชื่อ "คืนวันสุข" โดยนับเป็นการขยายสายงาน ไปสู่ฐานะผู้ผลิตรายการโทรทัศน์อีกแขนงหนึ่งด้วย
ปัจจุบัน หนังสือโฆษณาย่อยในเครือวัฏฏะ มีส่วนแบ่งทางการตลาดเกินกว่าร้อยละ 50 ของตลาดโดยรวม อนึ่ง สิ่งพิมพ์และกิจการอื่นในเครือวัฏฏะทั้งหมด มีดังต่อไปนี้
นักบุญเจอโรมเขียนหนังสือ (คาราวัจโจ)
นักบุญเจอโรมเขียนหนังสือ หรือ นักบุญเจอโรมแปลพระคัมภีร์ () เป็นภาพเขียนสีน้ำมันที่เขียนโดยคาราวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่หอศิลป์บอร์เกเซในกรุงโรมในประเทศอิตาลี
ภาพ “นักบุญเจอโรมเขียนหนังสือ” เขียนราวระหว่างปี ค.ศ. 1605 ถึงปี ค.ศ. 1606 เป็นภาพที่เปรียบเทียบได้กับภาพ “นักบุญเจอโรมวิปัสสนา” (พิพิธภัณฑ์สำนักสงฆ์ซานตามาเรีย, มอนเซอร์รัต) ที่เขียนในช่วงเวลาเดียวกัน และภาพในหัวข้อเดียวกันที่เขียนหลังจากนั้น “นักบุญเจอโรมเขียนหนังสือ (วาเล็ตตา)”
ในขณะที่ฝ่ายโปรเตสแตนต์ต้องการจะแปลพระคัมภีร์ไบเบิลเป็นภาษาท้องถิ่นเพื่อเป็นการเผยแพร่พระวจนะของพระเจ้าแก่บรรดาผู้นับถือคริสต์ศาสนาโดยทั่วไป ฝ่ายโรมันคาทอลิกก็พยายามในการต่อสู้เพื่อที่ให้เหตุผลในการสนับสนุนการรักษาการใช้ภาษาละตินที่แปลโดยนักบุญเจอโรมในปลายคริสต์ศตวรรษที่ 4 ต่อไป นักบุญเจอโรมได้ทำการรับศีลจุ่มจากพระสันตะปาปาองค์หนึ่ง, ได้รับมอบหน้าที่ให้เป็นผู้แปลโดยพระสันตะปาปาอีกองค์หนึ่ง และประกาศว่านักบุญปีเตอร์เป็นพระสังฆราชองค์แรกของโรม นักบุญเจอโรมเป็นผู้มีอิทธิพลมากที่สุดองค์หนึ่งในบรรดาคริสต์ศาสนปราชญ์ในการต่อต้านผู้นอกศาสนา ในการโจมตีลัทธินิยมนักบุญ และในการจำกัดการเรียนรู้ภาษาละตินให้อยู่ในวงของผู้มีการศึกษา ฉะนั้นภาพนี้จึงเป็นภาพที่เหมาะสมในการภาพแรกที่สคิปิโอเน บอร์เกเซซื้อไม่นานหลังจากที่ได้รับการแต่งตั้งให้เป็นคาร์ดินัลในปี ค.ศ. 1605 โดยสมเด็จพระสันตะปาปาปอลที่ 5 ผู้เป็นลุง
ก่อนหน้าการปฏิวัติคริสต์ศาสนาภาพเขียนของนักบุญเจอโรมมักจะมีสิงห์โตและหมวกคาร์ดินัลอยู่ในภาพด้วย แต่นักปฏิรูปโรมันคาทอลิกต้องการจะลดองค์ประกอบของศิลปะคริสต์ศาสนาลงเหลือแต่สิ่งที่เป็นหัวใจของภาพ ชายสูงอายุในภาพที่มีใบหน้าละม้ายกับผู้เป็นแบบสำหรับเอบราฮัม, นักบุญแม็ทธิว และนักบุญทอมัส นั่งครุ่นคำนึงถึงกฎบัตรของพระคัมภีร์ไบเบิลขณะที่มือขวาตั้งท่าพร้อมที่จะเขียน นักบุญเจอโรมของยุคฟื้นฟูศิลปวิทยาของอันโตเนลโล ดา เมสสินา และอัลเบรชท์ ดือเรอร์เป็นนักการศึกษาผู้มั่งคั่งแต่นักบุญเจอโรมของคาราวัจโจลดลงเหลือรายละเอียดแต่สิ่งที่เป็นหัวใจของภาพที่ หนังสือที่เปิดอยู่ และเล่มที่สองที่ยังปิดที่มีหัวกะโหลกวางอยู่ข้างบนตั้งอยู่บนโต๊ะเล็กๆ แสงที่จัดเน้นให้เห็นกล้ามเนื้อบนแขน และความสัมพันธ์ระหว่างหัวของนักบุญเจอโรมและหัวกะโหลกบนหนังสือที่เป็นนัยถึงการเกิดที่ในที่สุดก็ต้องตายแต่พระวจนะของพระเจ้ายังคงอยู่ชั่วนิรันดร์
ฌานแห่งฝรั่งเศส ดัชเชสแห่งแบรี
ฌานน์แห่งฝรั่งเศส ดัชเชสแห่งเบอร์รี (Jeanne de France, Duchesse de Berry) หรืออดีตสมเด็จพระราชินีฌานแห่งฝรั่งเศส (; ) หรือนักบุญฌานแห่งวาลัว (Sainte Jeanne de Valois) (23 เมษายน ค.ศ. 1464 - 4 กุมภาพันธ์ ค.ศ. 1505) เป็นสมเด็จพระราชินีในพระเจ้าหลุยส์ที่ 12 แห่งฝรั่งเศส ระหว่างวันที่ 7 เมษายน ค.ศ. 1498 ถึงเดือนธันวาคม ค.ศ. 1498
ฌานประสูติเมื่อวันที่ 23 เมษายน ค.ศ. 1464 เป็นพระราชธิดาพระองค์ที่สองในพระเจ้าหลุยส์ที่ 11 แห่งฝรั่งเศส และพระชายาองค์ที่สองชาร์ล็อตต์แห่งซาวอย (Charlotte of Savoy) ฌานเป็นพระเชษฐภคินีในพระเจ้าชาร์ลที่ 8 แห่งฝรั่งเศส และพระขนิษฐาของแอนน์แห่งฝรั่งเศส
ฌานเสกสมรสเมื่อพระชนมายุได้ 12 พรรษาเมื่อวันที่ 8 กันยายน ค.ศ. 1476 ด้วยเหตุผลทางเมืองกับญาติห่าง ๆ ของพระราชบิดาหลุยส์ ดยุกแห่งออร์เลอ็อง ผู้ต่อมาขึ้นครองราชย์เป็นพระเจ้าหลุยส์ที่ 12 เมื่อพระเจ้าชาร์ลที่ 8 พระเชษฐาของฌานเสด็จสวรรคตและหลุยส์ขึ้นครองราชย์ต่อจากพระองค์ หลุยส์ก็ถูกบังคับให้ประกาศให้การแต่งงานของพระองค์กับฌานเป็นโมฆะเพื่อที่จะได้เสกสมรสกับแอนน์แห่งบริตตานี พระราชินีหม้ายในพระเจ้าชาร์ลที่ 8 เพื่อรักษาดัชชีบริตตานีไว้กับราชวงศ์ฝรั่งเศสที่ได้รับการบรรยายว่าเป็น “คดีที่น่าขยะแขยงที่สุดของสมัยนั้น” พระเจ้าหลุยส์มิได้ทรงใช้การแต่งงานภายในสายเลือดเดียวกัน (consanguinity) เป็นข้ออ้างซึ่งเป็นเหตุผลที่นิยมใช้เป็นข้ออ้างกันในสมัยนั้น แม้ว่าจะทรงสามารถหาพยานพิสูจน์ได้ว่ามีความเกี่ยวข้องอย่างใกล้ชิดต่อกันโดยการแต่งงานของบรรดาพี่ ๆ น้อง ๆ หลายคู่ และไม่ทรงสามารถใช้ข้ออ้างที่ว่าพระชนมายุต่ำกว่าที่ระบุไว้ในกฎหมาย (14 ปี) ที่จะต้องได้รับอนุญาตในการเสกสมรส ไม่มีใครทราบว่าพระองค์ประสูติเมื่อใด พระองค์เองตรัสว่ามีพระชนมายุ 12 ปี ผู้อื่นสันนิษฐานว่า 11 ถึง 13 ปี แต่ก็ไม่มีสิ่งที่พิสูจน์ได้ว่าทรงถูกบังคับให้ใช้เหตุผลอื่น
ในการพยายามทำให้การเสกสมรสเป็นโมฆะพระองค์ (ด้วยความตกพระทัยอย่างคาดไม่ถึงของพระราชินี) ก็ทรงอ้างว่าฌานมีความปกติทางร่างกายและทรงบรรยายอย่างละเอียดถึงสิ่งต่างๆ ที่ทรงเห็นว่าผิดปกติที่ทำให้ไม่ทรงสามารถทำหน้าที่เป็นพระสวามีของฌานน์ได้ ฌาน (ซึ่งก็ไม่น่าที่จะแปลกใจ) ทรงต่อสู้ข้อกล่าวหาอย่างรุนแรงทรงหาพยานที่กล่าวว่าเป็นผู้ได้ยินพระเจ้าหลุยส์ทรงคุยโวว่าทรงทำหน้าที่สามสี่ครั้งในคืนหนึ่ง (“mounted my wife three or four times during the night”) พระเจ้าหลุยส์ทรงอ้างว่าการสมสู่มีอิทธิพลจากเวทมนตร์ของแม่มด ฌานน์ทรงโต้โดยทรงถามว่าถ้าเช่นนั้นพระเจ้าหลุยส์จะทรงทราบได้อย่างไรว่าการสมสู่กับพระองค์เป็นอย่างไร ถ้าพระสันตะปาปาทรงเป็นกลางฌานน์ก็คงชนะเพราะหลักฐานของพระเจ้าหลุยส์ออกจะอ่อน แต่สมเด็จพระสันตะปาปาอเล็กซานเดอร์ที่ 6 ทรงมีเหตุผลทางการเมืองที่ทำให้ต้องทรงอนุมัติการหย่าร้างโดยการประกาศให้การแต่งงานเป็นโมฆะ ฌานกริ้วแต่ก็ทรงหลีกทางให้พระอดีตสวามีและกล่าวว่าจะทรงสวดมนต์ให้พระองค์ หลังจากนั้นพระองค์ก็ทรงได้รับพระราชทานบรรดาศักดิ์ให้เป็น “ดัชเชสแห่งแบรี” ฌานน์สิ้นพระชนม์ที่บูร์ก (Bourges) เมื่อวันที่ 4 กุมภาพันธ์ ค.ศ. 1505
ฌานทรงถูกกล่าวหาว่ามีสิ่งผิดปกติทางร่างกายและประชวรกระเสาะกระแสะตลอดพระชนมชีพซึ่งทำให้พระองค์หันเข้าหาการอุทิศพระองค์ต่อพระนางมารีย์พรหมจารีและก่อตั้งคณะภคินีแม่พระรับสาร หลังจากที่สิ้นพระชนม์ไปแล้วก็มีผู้เชื่อกันว่ามีประสบการณ์เกี่ยวกับปาฏิหาริย์และการรักษาให้หายจากความเจ็บป่วยโดยความช่วยเหลือจากพระองค์ พระนางจึงได้รับการประกาศเป็นบุญราศีโดยสมเด็จพระสันตะปาปาเบเนดิกต์ที่ 14 ในปี ค.ศ. 1617 ต่อมาก็ได้รับการประกาศเป็นนักบุญ ในปี ค.ศ. 1950 โดยสมเด็จพระสันตะปาปาปิอุสที่ 12 และเป็นที่รู้จักกันในชื่อ “นักบุญฌานแห่งวาลัว”
รายชื่อโรงเรียนในจังหวัดสิงห์บุรี
ต่อไปนี้เป็นรายชื่อโรงเรียนในจังหวัดสิงห์บุรี
ประภาศน์ อวยชัย
ศาสตราจารย์ ประภาศน์ อวยชัย (18 ธันวาคม พ.ศ. 2467 - 10 มิถุนายน พ.ศ. 2560) อดีตอธิการบดีมหาวิทยาลัยธรรมศาสตร์ อดีตรัฐมนตรีว่าการกระทรวงยุติธรรม และอดีตประธานสภานิติบัญญัติแห่งชาติ
มัธยมศึกษา โรงเรียนวัดบวรนิเวศ สำเร็จการศึกษาดังนี้
ปริญญาตรี : ธรรมศาสตร์บัณฑิต (นิติศาสตร์) มหาวิทยาลัยวิชาธรรมศาสตร์และการเมือง (พ.ศ. 2490)
ปริญญาโท : นิติศาสตร์มหาบัณฑิต (พ.ศ. 2493) มหาวิทยาลัยธรรมศาสตร์ และเนติบัณฑิตอังกฤษ เมื่อ พ.ศ. 2500
ปริญญาเอก : นิติศาสตรดุษฎีบัณฑิต จุฬาลงกรณ์มหาวิทยาลัย
อธิการบดีมหาวิทยาลัยธรรมศาสตร์ (พ.ศ. 2520 - พ.ศ. 2525), อธิบดีศาลคดีเด็กและเยาวชนกลาง, ผู้ช่วยผู้พิพากษาหัวหน้าคณะในศาลฎีกา, รองประธานศาลฎีกา, เลขาธิการเนติบัณฑิตยสภา, เลขาธิการสำนักอบรมศึกษากฎหมายแห่งเนติบัณฑิตสภา, นายกพุทธสมาคมแห่งประเทศไทย ในพระบรมราชูปถัมภ์, ประธานสภาสังคมสงเคราะห์แห่งประเทศไทย
ประภาศน์ อวยชัย ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และได้รับโปรดเกล้าฯ แต่งตั้งเป็นประธานสภานิติบัญญัติแห่งชาติ แทนหม่อมราชวงศ์คึกฤทธิ์ ปราโมช เมื่อวันที่ 11 ตุลาคม พ.ศ. 2517ได้รับการแต่งตั้งเป็นปลัดกระทรวงยุติธรรมในวันที่ 1 ธันวาคม พ.ศ. 2517 ดำรงตำแหน่งนายกสภามหาวิทยาลัยรามคำแหง ระหว่างปี พ.ศ. 2517 - พ.ศ. 2546 รวมเป็นระยะเวลา 29 ปี
ในปี พ.ศ. 2534 ได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลนายอานันท์ ปันยารชุน
ศาสตราจารย์ ประภาศน์ อวยชัย ถึงแก่อนิจกรรมเมื่อวันที่ 10 มิถุนายน พ.ศ. 2560 สิริรวมอายุได้ 92 ปี
รายชื่อโรงเรียนในจังหวัดสุโขทัย
ต่อไปนี้เป็นรายชื่อโรงเรียนในจังหวัดสุโขทัย
รายชื่อโรงเรียนในจังหวัดสุพรรณบุรี
ต่อไปนี้เป็นรายชื่อโรงเรียนในจังหวัดสุพรรณบุรี
รายชื่อโรงเรียนในจังหวัดสุราษฎร์ธานี
ต่อไปนี้เป็นรายชื่อโรงเรียนในจังหวัดสุราษฎร์ธานี
พระเจ้าชาร์ลที่ 8 แห่งฝรั่งเศส
พระเจ้าชาร์ลส์ที่ 8 แห่งฝรั่งเศส ( หรือรู้จักกันในภาษา) (30 มิถุนายน ค.ศ. 1470 - 7 เมษายน ค.ศ. 1498) ทรงเป็นพระมหากษัตริย์แห่งฝรั่งเศสแห่งราชวงศ์วาลัวส์ ผู้ทรงครองราชบัลลังก์ฝรั่งเศสระหว่างวันที่ 30 สิงหาคม ค.ศ. 1483 จนเสด็จสวรรคตเมื่อวันที่ 7 เมษายน ค.ศ. 1498 รัชสมัยของพระองค์เป็นรัชสมัยของการรณรงค์ในสงครามอิตาลีซึ่งเป็นสงครามใหญ่ของต้นคริสต์ศตวรรษที่ 16
พระเจ้าชาร์ลส์ที่ 8 เสด็จพระราชสมภพเมื่อวันที่ 30 มิถุนายน ค.ศ. 1470 ที่วังอังบัวส์ในประเทศฝรั่งเศส พระองค์เป็นพระราชโอรสองค์เดียวที่รอดมาได้ในพระเจ้าหลุยส์ที่ 11 แห่งฝรั่งเศส และ พระราชินีชาร์ล็อตต์ พระเจ้าชาร์ลส์เสด็จขึ้นครองราชย์ต่อจากพระราชบิดาเมื่อพระชนมายุได้ 13 พระสุขภาพพลานามัยของพระองค์ไม่สมบูรณ์นักและทรงได้รับการบรรยายว่าไม่มีพระลักษณะนิสัยที่เหมาะสมกับการปกครองแผ่นดิน ระหว่างที่ยังทรงพระเยาว์หน้าที่การเป็นผู้สำเร็จราชการแผ่นดินแทนพระองค์ตกไปเป็นของพระเชษฐภคินีแอนน์แห่งฝรั่งเศส ดัชเชสแห่งบูร์บองผู้ทรงเป็นสตรีผู้มีความเฉลียวฉลาดและความสามารถที่ทรงได้รับการบรรยายโดยพระราชบิดาว่าทรงเป็น “ผู้ที่บ้าน้อยที่สุดในฝรั่งเศส” แอนน์แห่งฝรั่งเศสและสามีปิแยร์ที่ 2 ดยุคแห่งบูร์บองทำหน้าที่เป็นผู้สำเร็จราชการแผ่นดินแทนพระองค์จนปี ค.ศ. 1491
พระเจ้าชาร์ลส์ที่ 8 ทรงเสกสมรสกับแอนน์แห่งบริตานีธิดาของฟรองซัวส์ที่ 2 ดยุคแห่งบริตานี เมื่อวันที่ 19 ธันวาคม ค.ศ. 1491
รายชื่อโรงเรียนในจังหวัดสุรินทร์
ต่อไปนี้เป็นรายชื่อโรงเรียนในจังหวัดสุรินทร์
พระเจ้ามักซีมีเลียนที่ 1 โยเซฟแห่งบาวาเรีย
สมเด็จพระเจ้าแม็กซิมิเลียนที่ 1 โจเซฟแห่งบาวาเรีย (27 พฤษภาคม ค.ศ. 1756 – 13 ตุลาคม ค.ศ. 1825) ทรงเป็นกษัตริย์แห่งบาวาเรีย ระหว่างปี ค.ศ. 1806 - 1825 ทรงเป็นสมาชิกราชวงศ์วิทเทลส์บัค และเป็นพระราชโอรสของเค้านทพาลาทีนฟรีดริช ไมเคิลแห่งซไวบรึคเค็น สมเด็จพระเจ้าแม็กซิมีเลียนทรงครองราชบัลลังก์ตั้งแต่วันที่ 1 มกราคม ค.ศ. 1806 จนเสด็จสวรรคตเมื่อวันที่ 13 ตุลาคม ค.ศ. 1825
พระองค์อภิเษกสมรส 2 ครั้ง ครั้งแรกกับเจ้าหญิงออกัสตา วิลเฮล์มมีนแห่งเฮสส์-ดาร์มชตัดท์ มีพระราชโอรสธิดา 5 พระองค์ และครั้งที่ 2 กับ เจ้าหญิงแคโรไลน์แห่งบาเดน มีพระราชโอรสธิดา 8 พระองค์
พระเจ้าหลุยส์ที่ 11 แห่งฝรั่งเศส
พระเจ้าหลุยส์ที่ 11 แห่งฝรั่งเศส ( หรือ ) (3 กรกฎาคม ค.ศ. 1423 - 7 เมษายน ค.ศ. 1498) ทรงเป็นพระมหากษัตริย์แห่งฝรั่งเศสแห่งราชวงศ์วาลัวส์ ผู้ครองราชบัลลังก์ฝรั่งเศสระหว่างวันที่ 22 กรกฎาคม ค.ศ. 1461 จนเสด็จสวรรคตเมื่อวันที่ 30 สิงหาคม ค.ศ. 1483
พระเจ้าหลุยส์ที่ 11 เสด็จพระราชสมภพเมื่อวันที่ 3 กรกฎาคม ค.ศ. 1423 ที่บูร์กในประเทศฝรั่งเศส พระองค์เป็นพระราชโอรสในพระเจ้าชาร์ลส์ที่ 7 และ พระราชินีมารีแห่งราชวงศ์อองชู พระองค์เป็นพระปนัดดาในพระเจ้าชาร์ลส์ที่ 6 และพระราชินีอิสซาเบลลา เป็นพระมหากษัตริย์ผู้ทรงมีความปรีชาสามารถที่สุดพระองค์หนึ่งในการพยายามรวบรวมอำนาจในฝรั่งเศส ในยี่สิบสองปีของการครองราชย์พระองค์ทรงต้องใช้กลวิธีทางการเมืองต่างๆ หรือ “ชักใยแมงมุม” ของการคบคิดและแผนต่างๆ ที่ทำให้ทรงได้รับพระฉายานามว่า “พระราชาแมงมุม”
แผนการต่างๆ ของพระองค์ทำให้เกิดศัตรูขึ้นหลายคนที่รวมทั้งพระเจ้าชาร์ลส์ที่ 7 พระราชบิดาของพระองค์เอง, ชาร์ลส์แห่งวาลัวส์ ดยุคแห่งเบร์รี (Charles de Valois, Duc de Berry) พระอนุชา และชาร์ลส์เดอะโบลด์ ดยุคแห่งเบอร์กันดี ผู้เป็นศัตรูคนสำคัญที่สุด พระองค์ทรงมีชื่อเสียงว่าเป็นผู้มีความเจ้าเล่ห์และบางครั้งก็ออกไปทางโหดร้าย จุดประสงค์ในการครองแผ่นดินของพระองค์คือการพยายามลดอำนาจของขุนนางและเพิ่มอำนาจให้แก่สถาบันพระมหากษัตริย์
พระเจ้าชาร์ลที่ 5 แห่งฝรั่งเศส
พระเจ้าชาร์ลที่ 5 แห่งฝรั่งเศส ( หรือ ; 21 มกราคม ค.ศ. 1338 - 16 กันยายน ค.ศ. 1380) เป็นพระมหากษัตริย์แห่งฝรั่งเศสแห่งราชวงศ์วาลัว ผู้ทรงครองราชบัลลังก์ฝรั่งเศสระหว่างวันที่ 8 เมษายน ค.ศ. 1364 จนเสด็จสวรรคตเมื่อวันที่ 16 กันยายน ค.ศ. 1380 รัชสมัยของพระองค์เป็นรัชสมัยของสงครามร้อยปีที่ทรงยึดดินแดนที่เสียไปแก่ราชอาณาจักรอังกฤษในสนธิสัญญาเบรทินยี (Treaty of Brétigny)
พระเจ้าพระเจ้าชาร์ลที่ 5 เสด็จพระราชสมภพเมื่อวันที่ 21 มกราคม ค.ศ. 1338 ที่แว็งแซนในประเทศฝรั่งเศส พระองค์เป็นพระราชโอรสในพระเจ้าจอห์นที่ 2 แห่งฝรั่งเศสและ โบนนีแห่งโบฮีเมีย ดัชเชสแห่งนอร์ม็องดีผู้ที่สิ้นพระชนม์ไม่นานก่อนที่พระสวามีจะขึ้นครองราชย์ ต่อมาพระองค์ทรงเสกสมรสกับฌานแห่งบูร์บง ในปี ค.ศ. 1350 และมีพระราชโอรสธิดาด้วยกันเก้าพระองค์ที่รวมทั้งพระเจ้าชาร์ลที่ 6 แห่งฝรั่งเศส, หลุยส์ที่ 1 ดยุคแห่งออร์เลอ็อง และกาเตอรีนแห่งวาลัว
เบ้งเจียด
เบ้งเจียด () เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นพี่ชายของเบ้งเฮ็ก เมื่อครั้งเบ้งเฮ็กกำเริบเสิบสานคิดแข็งเมืองต่อจ๊กก๊ก เบ้งเจียดได้พยายามห้ามปรามแต่ไม่สำเร็จ จึงได้ปลีกตัวไปเป็นนักพรตอาศัยอยู่ในป่าที่มีแม่น้ำที่เต็มไปด้วยพิษด้วยความสงบ เมื่อครั้งที่กองทัพของขงเบ้งหลงทางในป่าได้ไปกินน้ำในแม่น้ำพิษ ทำให้เป็นใบ้พูดไม่ได้ ขงเบ้งได้พบเบ้งเจียด เบ้งเจียดทราบเรื่องก็ได้ช่วยเหลือด้วยการบอกขงเบ้งให้เหล่าทหารที่ถูกพิษให้กินน้ำหลังบ้านตน และบอกว่าให้ขุดน้ำบ่อกิน นอกจากนั้นยังบอกความลับแก่ขงเบ้งที่จะออกจากป่ามรณะที่เต็มไปด้วยลมพิษอย่างปลอดภัยด้วยการคาบใบไม้หอม ที่ชื่อว่า หุ่ยเหียบ เบ้งเจียดยังได้แนะนำเอียวหองแห่งเขางินติสันต่อขงเบ้งเพราะเบ้งเฮ็กกับเอียวหองเป็นคู่อริกันซึ่งจะเป็นประโยชน์อย่างมากในการจับตัวเบ้งเฮ็ก และแล้วขงเบ้งได้เกลี้ยกล่อมเอียวหองจนยอมสวามิภักดิ์และได้ทำการจับตัวเบ้งเฮ็กและโต้สู้ที่ถ้ำอิมตองสันนำมามอบให้ขงเบ้งได้ในที่สุด
พระเจ้าฌ็องที่ 2 แห่งฝรั่งเศส
พระเจ้าฌ็องที่ 2 แห่งฝรั่งเศส ( หรือ ) (16 เมษายน ค.ศ. 1319 - 8 เมษายน ค.ศ. 1364) ทรงเป็นพระมหากษัตริย์แห่งฝรั่งเศสองค์ที่สองของราชวงศ์วาลัว ผู้ทรงครองราชบัลลังก์ฝรั่งเศสระหว่างวันที่ 8 เมษายน ค.ศ. 1364 จนเสด็จสวรรคตเมื่อวันที่ 8 เมษายน ค.ศ. 1364 พระองค์ทรงได้รับความพ่ายแพ้ในยุทธการปัวตีเย (Battle of Poitiers) ในสงครามร้อยปีและทรงถูกจับตัวนำไปยังราชอาณาจักรอังกฤษ และเสด็จสวรรคตในอังกฤษหลังจากที่ทรงตัดสินพระทัยกลับไปเป็นนักโทษเป็นครั้งที่สองหลังจากเสด็จกลับไปฝรั่งเศสเพื่อหาทุนในการไถ่พระองค์คืนตามที่ฝ่ายอังกฤษเรียกร้องเป็นจำนวน 3,000,000 คราวน์แต่ไม่ทรงสามารถทำได้
พระเจ้าฌ็องที่ 2 เสด็จพระราชสมภพเมื่อวันที่ 16 เมษายน ค.ศ. 1319 ที่เลอมองส์ในประเทศฝรั่งเศส พระองค์เป็นพระราชโอรสในพระเจ้าฟิลิปที่ 6 แห่งฝรั่งเศส และฌานน์แห่งเบอร์กันดี ในปี ค.ศ. 1332 ทรงได้รับพระราชทานบรรดาศักดิ์เป็นเคานท์แห่งอองชู, เคานท์แห่งแมน และดยุคแห่งนอร์ม็องดี; ต่อมาในปี ค.ศ. 1344 พระองค์ก็ทรงได้รับพระราชทานบรรดาศักดิ์เป็นเคานท์แห่งปัวตีเย; ปีต่อมาดยุคแห่งอากีแตน และระหว่างปี ค.ศ. 1361 ถึงปี ค.ศ. 1363 ก็ทรงดำรงตำแหน่งเป็นดยุคแห่งเบอร์กันดี (ในชื่อจอห์นที่ 1) นอกจากนั้นแล้วการเสกสมรสของพระองค์กับฌานน์เคานเทสแห่งโอแวร์ญและบูโลญน์ก็ทำให้ทรงได้เป็นเคานท์แห่งโอแวร์ญและบูโลญน์ระหว่างปี ค.ศ. 1349 ถึงปี ค.ศ. 1360
พระเจ้าจอห์นเสด็จขึ้นครองราชย์ในปี ค.ศ. 1350 ในฐานะพระมหากษัตริย์ทรงล้อมรอบพระองค์ด้วยผู้บริหารที่ไม่มีสมรรถภาพ และพระองค์เองก็พอพระทัยในการหาความสำราญส่วนพระองค์จากเงินในพระคลัง แต่ต่อมาก็ทรงทำหน้าที่การบริหารประเทศด้วยพระองค์เอง
ซีไอเอ็มบี
ซีไอเอ็มบี (CIMB) เป็นหนึ่งในกิจการบริหารการเงินโดยเฉพาะที่ใหญ่ที่สุด เป็นอันดับ 2 ของประเทศมาเลเซีย โดยมี บริษัท บูมิปุตรา - คอมเมช โฮลดิ้ง จำกัด กิจการที่ใหญ่ที่สุดในมาเลเซีย เป็นผู้ถือหุ้นใหญ่ ก่อตั้งขึ้นเมื่อปี พ.ศ. 2517 ที่ นครหลวงกัวลาลัมเปอร์ สหพันธรัฐมาเลเซีย โดยซีเอ็มไอบี ถือว่าเป็นกลุ่มสายงานการเงิน ประเภทยูนิเวอร์แซล (Universal) ที่ครบครันที่สุดในมาเลเซีย มีกิจการที่ครอบคลุมในต่างประเทศ และประเทศไทย อีกด้วย
ธนาคาร
กิจการร่วม หรือกิจการต่างๆ
พระเจ้าฟิลิปที่ 1 แห่งฝรั่งเศส
พระเจ้าฟิลิปที่ 1 แห่งฝรั่งเศส ( หรือ ) (23 พฤษภาคม ค.ศ. 1052 - 29 กรกฎาคม ค.ศ. 1108) เป็นพระมหากษัตริย์แห่งฝรั่งเศสในราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 23 พฤษภาคม ค.ศ. 1059 จนเสด็จสวรรคตเมื่อวันที่ 29 กรกฎาคม ค.ศ. 1108 รัชสมัยของพระองค์ก็เช่นเดียวกับรัชสมัยของกษัตริย์ของราชวงศ์กาเปเตียงเป็นรัชสมัยที่ยืดยาว พระองค์ทรงได้รับราชบัลลังก์ที่เพิ่งเริ่มฟื้นตัวจากสมัยที่ตกต่ำของพระราชบิดาและทรงได้ดินแดน เวอแซ็ง (Vexin) และ บูร์ก (Bourges) เข้ามาเป็นทรัพย์สินส่วนพระมหากษัตริย์
พระเจ้าฟิลิปที่ 1 เสด็จพระราชสมภพเมื่อวันที่ 23 พฤษภาคม ค.ศ. 1052 เป็นพระราชโอรสในพระเจ้าอ็องรีที่ 1 แห่งฝรั่งเศสและอานแห่งเคียฟ (Anne of Kiev) พระนามของพระองค์มาจากภาษากรีก “Philippos” ที่แปลว่า “ผู้รักม้า” ซึ่งเป็นชื่อที่แปลกสำหรับยุโรปตะวันตกในขณะนั้น เป็นชื่อที่ได้รับพระราชมารดาผู้ทรงมาจากยุโรปตะวันออก ฟิลิปขึ้นครองราชสมบัติเมื่อมีพระชนมายุได้ 7 พรรษา โดยมีพระราชมารดาเป็นผู้สำเร็จราชการแทนพระองค์จนพระชนมายุได้ 14 พรรษาในปี ค.ศ. 1066 อานแห่งเคียฟจึงเป็นพระราชินีแห่งฝรั่งเศสองค์แรกที่ทำหน้าที่เป็นผู้สำเร็จราชการแทนพระองค์ อานทรงเป็นเป็นผู้สำเร็จราชการแทนพระองค์ร่วมกับบอลด์วินที่ 5 เคานต์แห่งแฟลนเดอร์ส (Baldwin V, Count of Flanders)
พระเจ้าฟิลิปอภิเษกสมรสครั้งแรกกับเบอร์ธาแห่งฮอลแลนด์บุตรีของฟลอริสที่ 1 เคานต์แห่งฮอลแลนด์ (Floris I, Count of Holland) ในปี ค.ศ. 1072 แม้ว่าจะมีพระราชโอรสที่เป็นรัชทายาทตามพระราชประสงค์ แต่พระเจ้าฟิลิปทรงหันไปหลงรักกับแบร์ทราด เดอ มงฟอร์ ภริยาของฟุลก์ที่ 4 เคานต์แห่งอ็องชู (Fulk IV, Count of Anjou) พระองค์จึงทรงหย่ากับเบอร์ธาแห่งฮอลแลนด์โดยทรงกล่าวหาว่าเบอร์ธาอ้วนเกินไป พระเจ้าฟิลิปทรงเสกสมรสกับเบอร์เทรด์เมื่อวันที่ 15 พฤษภาคม ค.ศ. 1092 ในปี ค.ศ. 1094 พระองค์ทรงถูกตัดขาดจากศาสนา (excommunicate) โดยอูกแห่งดี (Hugh of Die) อาร์ชบิชอปแห่งลียงเป็นครั้งแรก หลังจากไม่มีข่าวอะไรอยู่เป็นเวลานานสมเด็จพระสันตะปาปาเออร์บันที่ 2 ก็ทรงประกาศคว่ำบาตรเป็นครั้งที่สองในสภาสังคายนาแห่งแคลร์มง (Council of Clermont) ในเดือนพฤศจิกายน ค.ศ. 1095 การคว่ำบาตรถูกยกเลิกหลายครั้ง เมื่อพระเจ้าฟิลิปทรงสัญญาว่าจะหันหลังให้แบร์ทราด แต่ทุกครั้งพระองค์ก็ทรงกลับไปหาแบร์ทราด หลังจากปี ค.ศ. 1104 ก็ไม่มีการคว่ำบาตรอีก ในฝรั่งเศสเองอีโวแห่งชาร์ตร์ (Ivo of Chartres) อาร์ชบิชอปแห่งชาร์ตร์ก็ต่อต้านพระเจ้าฟิลิป
สังคายนาแห่งแคลร์มงต์เป็นจุดเริ่มของสงครามครูเสดครั้งที่ 1 เมื่อเริ่มแรกพระเจ้าฟิลิปก็มิได้ทรงสนับสนุนเพราะทรงมีความขัดแย้งกับสมเด็จพระสันตะปาปาเออร์บันที่ 2 และถึงอย่างไรก็ตามพระสันตะปาปาเออร์บันก็ไม่ทรงสามารถให้พระเจ้าฟิลิปเข้าร่วมได้เพราะทรงไปประกาศคว่ำบาตรในสภาการประชุมแต่อูกที่ 1 แห่งแวร์ม็องดัว (Hugh I of Vermandois) พระอนุชาเป็นผู้มีส่วนสำคัญในการเข้าร่วมสงคราม
พระเจ้าฟิลิปเสด็จสวรรคตที่ปราสาทที่เมอเลิง (Melun) และทรงได้รับการบรรจุที่แซ็ง-เบอนัว-เซอร์-ลัวร์ (Saint-Benoît-sur-Loire) ไม่ใช่ที่มหาวิหารแซ็ง-เดอนีที่บรรจุพระมหากษัตริย์และพระประยูรญาติองค์อื่นๆ หลังจากการเสด็จสวรรคตแล้วพระราชโอรสก็ขึ้นครองราชย์ต่อเป็นพระเจ้าหลุยส์ที่ 6 แห่งฝรั่งเศส ซึ่งก็มิได้เป็นไปอย่างราบรื่นเพราะมีผู้ท้าทายสิทธิ ตามคำกล่าวของอธิการซูว์เฌแห่งแซ็ง-เดอนีที่ว่า:
พระเจ้าหลุยส์ที่ 6 แห่งฝรั่งเศส
พระเจ้าหลุยส์ที่ 6 แห่งฝรั่งเศส ( หรือ ) (1 ธันวาคม ค.ศ. 1081 - 1 สิงหาคม ค.ศ. 1137) เป็นพระมหากษัตริย์แห่งฝรั่งเศสแห่งราชวงศ์กาเปเซียง ผู้ทรงครองราชบัลลังก์ฝรั่งเศสระหว่างวันที่ 29 กรกฎาคม ค.ศ. 1108 จนเสด็จสวรรคตเมื่อวันที่ 1 สิงหาคม ค.ศ. 1137 พระองค์เป็นพระมหากษัตริย์ราชวงศ์กาเปเซียงองค์แรกที่ทรงมีบทบาทในการรวมอำนาจเข้าสู่ส่วนกลางภายใต้การนำของพระมหากษัตริย์
พระเจ้าหลุยส์ที่ 6 เสด็จพระราชสมภพเมื่อวันที่ 1 ธันวาคม ค.ศ. 1081 ที่ปารีส ในประเทศฝรั่งเศส พระองค์เป็นพระราชโอรสในพระเจ้าฟิลิปที่ 1 แห่งฝรั่งเศสและพระนางเบอร์ธาแห่งฮอลแลนด์ สมเด็จพระราชินีแห่งฝรั่งเศสพระชายาองค์แรก ตลอดยี่สิบปีที่ทรงครองราชย์พระองค์ต้องทรงต่อสู้กับขุนนางผู้มีอำนาจที่เป็นปัญหาทั้งต่อราชบัลลังก์ฝรั่งเศสและราชบัลลังก์อังกฤษในการครองอำนาจในนอร์ม็องดี แต่พระเจ้าหลุยส์ก็ทรงสามารถเพิ่มอำนาจของพระองค์เองขึ้นอีกมากและเป็นพระมหากษัตริย์พระองค์แรกผู้มีความแข็งแกร่งตั้งแต่การแยกจักรวรรดิการอแล็งเฌียง อธิการซูว์เฌแห่งมหาวิหารแซ็ง-เดอนีกล่าวถึงพระองค์ว่าเป็นผู้ที่มีพระอุปนิสัยหนักแน่นที่ไม่เหมือนบรรพบุรุษของพระองค์ก่อนหน้านั้น
เมื่อยังทรงพระเยาว์หลุยส์ต่อสู้กับโรเบิร์ต เคอร์โธส ดยุกแห่งนอร์ม็องดี (Robert Curthose) พระราชโอรสองค์โตในพระเจ้าวิลเลียมที่ 1 แห่งอังกฤษ ขุนนางของดินแดนส่วนพระมหากษัตริย์อีล-เดอ-ฟรองซ์ หลุยส์ทรงกลายมาใกล้ชิดกับอธิการซูว์เฌ ผู้ต่อมากลายเป็นที่ปรึกษาในพระองค์ หลุยส์ทรงขึ้นครองราชย์ต่อจากพระราชบิดาเมื่อวันที่ 29 กรกฎาคม ค.ศ. 1108
ฟิลิปแห่งฝรั่งเศสพระอนุชาต่างพระมารดาทรงป้องกันไม่ให้หลุยส์ไปทำพิธีบรมราชาภิเษกที่แร็งส์ หลุยส์จึงทำทำพิธีราชาภิเษกที่ออร์เลอ็องโดย อาร์ชบิชอปแดงแบร์ตแห่งซองส์ ราล์ฟเดอะกรีนอาร์ชบิชอปแห่งแร็งส์จึงส่งผู้แทนมาท้าความถูกต้องของการราชาภิเษกแต่ก็ไม่มีผล
ในวันอาทิตย์ใบปาล์มของปี ค.ศ. 1115 พระองค์ก็เสด็จไปอาเมียงเพื่อสนับสนุนบิชอปและชาวเมืองในกรณีความขัดแย้งกับ Enguerrand I of Coucy เจ้าครองอาณาจักรภายใต้การปกครองของพระองค์ผู้ไม่ยอมรับการมอบใบพระราชนุญาติสำหรับสิทธิพิเศษของเมืองอาเมียง พระเจ้าหลุยส์เสด็จมาพร้อมกับกองทัพเพื่อช่วยชาวเมืองล้อมคาสตียง (Castillon) ซึ่งเป็นป้อมปราการหลักของเมืองที่ Enguerrandยึด ขณะที่ล้อมป้อมพระเจ้าหลุยส์ก็ทรงถูกยิงด้วยธนูบนเสื้อเกราะตาข่าย (hauberk) หลังจากล้อมป้อมอยู่สองปีก็ทรงได้รับชัยชนะ
พระเจ้าหลุยส์เสด็จสิ้นพระชนม์เมื่อวันที่ 1 สิงหาคม ค.ศ. 1137 ที่ปราสาท Béthisy-Saint-Pierre ไม่ไกลจากซองลีส์ (Senlis) และคองเพียญน์ (Compiègne) จากโรคบิดที่เกิดจากการเสวยพระกระยาหารมากและทำให้ทรงอ้วนกว่าปกติ พระร่างได้รับการบรรจุที่มหาวิหารแซ็ง-เดอนี พระราชโอรสขึ้นครองราชย์ต่อเป็นพระเจ้าหลุยส์ที่ 7 แห่งฝรั่งเศส
พระเจ้าหลุยส์ทรงเสกสมรสครั้งแรกในปี ค.ศ. 1104 กับ ลูแซนน์แห่งโรชฟอร์ต (Lucienne de Rochefort) — ต่อมาถูกประกาศให้เป็นโมฆะ พระเจ้าหลุยส์และลูแซนน์มีพระราชธิดาด้วยกันพระองค์หนึ่ง
พระเจ้าหลุยส์ทรงเสกสมรสครั้งที่สองในปี ค.ศ. 1115: 2) อเดลแลดแห่งโมแรน (Adélaide de Maurienne]] (ค.ศ. 1092–ค.ศ. 1154) มีพระราชโอรสธิดาด้วยกันแปดพระองค์
ฟิลิปแห่งฝรั่งเศส
ฟิลิปแห่งฝรั่งเศส อาจจะหมายถึง
รายนามคู่สมรสนายกรัฐมนตรีไทย
รายนามคู่สมรสของนายกรัฐมนตรีไทย
ในปัจจุบันมีคู่สมรสอดีตนายกรัฐมนตรีที่มีชีวิตอยู่ 12 คน ได้แก่
ราชสกุลยุคล
ราชสกุลยุคล เป็นราชสกุลที่สืบเชื้อสายจากสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ พระราชโอรสในพระบาทสมเด็จพระจุลจอมเกล้าเจ้าอยู่หัวและ พระวิมาดาเธอ พระองค์เจ้าสายสวลีภิรมย์
สมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ ประสูติเมื่อวันที่ 17 มีนาคม พ.ศ. 2425 ณ พระตำหนักสวนบัวซึ่งตั้งอยู่ทางทิศตะวันตกของ พระที่นั่งวิมานเมฆใน พระราชวังดุสิต และสิ้นพระชนม์เมื่อวันที่ 8 เมษายน พ.ศ. 2475
เพื่อน (วงดนตรีไทย)
วงเพื่อน เป็นวงดนตรีสตริงสัญชาติไทย ในยุคทศวรรษที่ 80 สังกัดนิธิทัศน์ โปรโมชั่น ถือกำเนิดจากอดีตสมาชิกวงแกรนด์เอกซ์ 4 คน คือ ทนงศักดิ์ อาภรณ์ศิริ, พนัส หิรัญกสิ, เสน่ห์ ศุภรัตน์ และ วสันต์ แต้สกุล ซึ่งแยกตัวออกมา แล้วรวบรวมนักดนตรีอีก 3 คน เพื่อจัดตั้งเป็นวงดนตรีขึ้นใหม่ ออกอัลบั้มแรกในปี พ.ศ. 2527 และอัลบั้มชุดต่อมาคือ จากดวงใจ ซึ่งวางแผงในปีพ.ศ. 2528ได้ต้อนรับสมาชิกใหม่คือ กุ้ง ตวงสิทธิ์ เรียมจินดาจากวง 18 กะรัต เข้ามาในตำแหน่งคีย์บอร์ดและร้องนำ หลังจากนั้นวงเพื่อนออกอัลบั้มอีก 3 ชุด ก่อนจะแยกวงไปในปี พ.ศ. 2531วงเพื่อน ออกอัลบั้มแรก "อะโหชีวิต" เมื่อปี พ.ศ. 2528 ซึ่งประสบความสำเร็จพอสมควร และในปีเดียวกัน หลังจากผลงานชุดแรก เพียงไม่กี่เดือนก็วางจำหน่ายอัลบั้มที่สอง จากดวงใจ โดยมี กุ้ง-ตวงสิทธิ์ เรียมจินดา เข้ามาเป็นนักร้องนำ และเล่นคีย์บอร์ด ซึ่งอัลบั้มนี้ประสบความสำเร็จอย่างมาก มีเพลงซึ่งเป็นที่นิยมหลายเพลง เช่น "ใจคนคอย", "รักบึงเก่า", "งานวัด", "ตี๋ดอยตุง" เป็นต้น
ต่อมา ในปี พ.ศ. 2529 ก็ออกอัลบั้มที่สาม "ป้ากะปู่" ซึ่งยังประสบความสำเร็จ มีเพลงยอดนิยมเช่น "ป้ากะปู่", "เย้ว...เย้ว", "ว้าเหว่" เป็นต้น หลังจากอัลบั้มชุดนี้ พนัส, ฟาโรห์, ดนัย และสมชาย ลาออกจากวงไป ทำให้ต้องหาสมาชิกเข้ามาใหม่ ต่อมาเป็นอัลบั้มที่สี่ วางแผงเมื่อปี พ.ศ. 2530 โดยใช้ชื่อว่า "แด่ที่รัก" ซึ่งเป็นที่นิยมพอสมควรแต่น้อยกว่า 3 ชุดแรก เนื่องจากเป็นสมาชิกชุดใหม่ แต่มีเพลงซึ่งเป็นที่นิยมคือ "รักมั่นคง" ซึ่งเป็นเพลงเก่าของ:วง ซัคเซส และ "รอฝน"
หลังจากอัลบั้มนี้ วสันต์ก็ลาออกไปอีกคน และได้รับสมาชิกเพิ่มอีกหนึ่งท่านในชุดที่ 5 คือ อุดร ทับทิมโต ส่วนอัลบั้มที่ห้า วางแผงในปีพ.ศ. 2531 โดยใช้ชื่อว่า "ทั้งรักทั้งเกลียด" ซึ่งประสบความสำเร็จพอสมควร โดยมีเพลงซึ่งเป็นที่นิยมคือ "ทั้งรักทั้งเกลียด" และ "สิ่งเดียวสุดท้าย" หลังจากนั้น สมาชิกเห็นว่า วงเพื่อนถึงจุดอิ่มตัวแล้ว จึงตัดสินใจยุบวงในที่สุด
ในปี พ.ศ. 2546 วงเพื่อนได้กลับมารวมตัวกันอีกครั้ง โดยออกอัลบั้มเพลงชุด "เพื่อน รีเทิร์น เป็นการนำเพลงของตนเองในอดีตมาเรียบเรียงเสียงประสานใหม่ พร้อมเพิ่มเพลงใหม่อีกหนึ่งเพลง การกลับมาครั้งนี้สมาชิกยุคคลาสสิกมากันเกือบครบทุกคน ขาดแต่หัวหน้าวง คือ ทนงศักดิ์ อาภรณ์ศิริ โดย วสันต์ แต้สกุล (สิริสุขพิสัย)มารับตำแหน่งแทน
และล่าสุด พ.ศ. 2553 วงเพื่อนกลับมารวมตัวกันในนาม "เพื่อน 2010" เพื่อออกแสดงทัวร์ทั่วประเทศและแสดงคอนเสิร์ตใหญ่ของวง รวมถึงมีโครงการทำอัลบั้มใหม่ นำโดย ทนงศักดิ์ อาภรณ์ศิริ ตวงสิทธิ์ เรียมจินดา วสันต์ สิริสุขพิสัย และฟาโรห์ ตอยยีบี โดยทนงศักดิ์เล่นคีย์บอร์ด และมีสุพัสสรณ์ เปรมภักษ์พิสิฐ (บุญลือ อบแก้ว) รับหน้าที่เล่นเบสแทน ขาดแต่เพียงดนัย ทวีโภคเท่านั้นที่ไม่ได้มาร่วมด้วย
"อะโหชีวิต" (2 มีนาคม พ.ศ. 2528)
"จากดวงใจ" (2 กันยายน พ.ศ. 2528)
"ป้ากะปู่" (1 มิถุนายน พ.ศ. 2529)
"ชุดพิเศษ สวัสดีปีใหม่" (ธันวาคม พ.ศ. 2529) เป็นการรวมเพลงที่เคยได้รับความนิยม ตั้งแต่ชุดที่ 1-3 หลายเพลงถูกนำมาเรียบเรียงใหม่ และเพิ่มเพลงใหม่ เพลงเดียว คือเพลง "สวัสดีปีใหม่"
"แด่ที่รัก" (เมษายน พ.ศ. 2530)
"ทั้งรักทั้งเกลียด" (พฤษภาคม พ.ศ. 2531)
"เพื่อน รีเทิร์น 2003" (พ.ศ. 2546)
มาร์กาเร็ตแห่งออสเตรีย สมเด็จพระราชินีแห่งสเปนและโปรตุเกส
มาร์กาเร็ตแห่งออสเตรีย (1584-1611) () (25 ธันวาคม ค.ศ. 1584 - 3 ตุลาคม ค.ศ. 1611) เป็นพระราชธิดาใน อาร์คดยุคชาร์ลส์ที่ 2 แห่งออสเตรีย กับ มาเรีย แอนนาแห่งบาวาเรีย อาร์คดัชเชสแห่งออสเตรีย และยังเป็นพระชายาใน พระเจ้าฟิลิปที่ 3 แห่งสเปน ทำให้พระองค์ดำรงพระอิสริยยศเป็นสมเด็จพระราชินีแห่งสเปนและโปรตุเกส
พระราชตระกูลฝ่ายพระชนกของพระองค์คือ สมเด็จพระจักรพรรดิเฟอร์ดินานด์ที่ 1 แห่งโรมันอันศักดิ์สิทธิ์ กับ แอนนาแห่งโบฮีเมียและฮังการี ส่วนพระราชตระกูลฝ่ายพระชนนีคือ 
อัลเบิร์ตที่ 5 ดยุคแห่งบาวาเรีย กับ อาร์คดัชเชสแอนนาแห่งออสเตรีย นอกจากนี้พระองค์ยังมีพระญาติมากมายเช่น พระเชษฐาคือ สมเด็จพระจักรพรรดิเฟอร์ดินานด์ที่ 2 แห่งโรมันอันศักดิ์สิทธิ์ และ พระเชษภคินีทั้งสองพระองค์ คือ แอนนาแห่งออสเตรีย (1573-1598), คอนสแตนซ์แห่งออสเตรีย ซึ่งทั้งสองพระองค์นี้ดำรงพระอิสริยยศเป็นสมเด็จพระราชินีแห่งโปแลนด์ เนื่อจากทรงอภิเษกสมรสกับพระเจ้าซิกิสมันด์ที่ 3 วาซา พระมหากษัตริย์แห่งโปแลนด์ ทั้งสองพระองค์
พระองค์เข้าพิธีอภิเษกสมรสกับ พระเจ้าฟิลิปที่ 3 แห่งสเปน เมื่อวันที่ 18 เมษายน ค.ศ. 1599 ต่อมาพระองค์ก็กลายเป็นผู้อุปถัมภ์รายใหญ่ของวงการศิลปะ ที่ซึ่งต่อมาพระนัดดาของพระองค์ พระเจ้าหลุยส์ที่ 14 แห่งฝรั่งเศส รับช่วงมรดกทางศิลปะนี้ต่อ ส่วนชีวิตในพระราชวังพระองค์ทรงเป็นผู้ที่มีอิทธิพลอย่างมากในพระราชวัง พระองค์สิ้นพระชนม์ขณะกำลังให้กำเนิดพระราชโอรสองค์สุดท้อง อัลฟองโซ และพระราชสวามีก็มิเคยอภิเษกสมรสอีกเลย หลังจากนั้นสิบปีพระราชสวามีก็สวรรคต
จักรพรรดิฉงเจิน
จักรพรรดิฉงเจิน (6 กุมภาพันธ์ ค.ศ. 1610-25 เมษายน ค.ศ. 1644) จักรพรรดิองค์ที่ 17 และองค์สุดท้ายแห่งราชวงศ์หมิง เป็นพระราชโอรสในจักรพรรดิไท่ชาง และเป็นพระราชอนุชาในจักรพรรดิเทียนฉี เมื่อพระเชษฐาสวรรคตในปี ค.ศ. 1627 พระองค์จึงขึ้นครองราชย์สืบต่อมา
จักรพรรดิฉงเจินทรงมุ่งมั่นที่จะกอบกู้สถานการณ์ระส่ำระสายยุ่งเหยิงที่เกิดขึ้นในราชสำนักจากความขัดแย้งระหว่างขันทีกับขุนนางราชสำนัก ทรงขับไล่ขันทีเว่ยจงเสียนที่กำลังเรืองอำนาจยิ่งออกจากตำแหน่ง และทรงเริ่มลดทอนอิทธิพลของขันที ทรงแต่งตั้งแม่ทัพนายกองที่มีความสามารถกลับสู่ตำแหน่งเดิม โดยเฉพาะกรณีแม่ทัพหยวนชงหวน ที่มีชัยชนะต่อกองทัพแมนจูมาก่อนหน้า
อย่างไรก็ตาม จีนต้องประสบภาวะภัยธรรมชาติครั้งใหญ่ในช่วงเวลาดังกล่าว ผู้คนล้มตายเป็นจำนวนมาก ความไม่พอใจของประชาชนแผ่ขยายอย่างกว้างขวางรวดเร็ว ราชสำนักไม่อาจแก้ไขปัญหาได้ทันท่วงทีและมีประสิทธิภาพ ขุนนางในหัวเมืองฉ้อฉล ขูดรีดทรัพย์สิน กลั่นแกล้งประชาชนอย่างต่อเนื่อง กระทั่งในปี ค.ศ. 1644 หลี่จื้อเฉิง อดีตนายทหารผู้น้อย เริ่มรวบรวมสมัครพรรคพวกก่อการต่อต้านราชสำนักขึ้นจนสามารถยึดเมืองซีอานได้ ตั้งตนเป็นจักรพรรดิแห่งราชวงศ์ซุ่น กองกำลังหลี่จื้อเฉิงเคลื่อนทัพไปปิดล้อมปักกิ่งได้อย่างรวดเร็วโดยที่กองทหารของราชสำนักไม่อาจต้านทานได้เลย หลี่จื้อเฉิงยื่นคำขาดให้จักรพรรดิฉงเจินยอมจำนน บรรดาขุนนางและแม่ทัพนายกองส่วนมากยอมแพ้หรือไม่ก็หลบหนีออกจากเมืองหลวงไปก่อนหน้านั้น ในที่สุดขันทีผู้หนึ่งได้ลอบเปิดประตูเมืองให้กองทัพของหลี่จื้อเฉิงเข้าสู่เมืองหลวงได้ จักรพรรดิฉงเจินเสด็จหนีขึ้นไปยังเขาเจียงซาน ด้านเหนือของพระราชวังหลวง และผูกพระศอพระองค์เองกับต้นไม้ เสด็จสวรรคตขณะมีพระชนมพรรษาเพียง 34 พรรษา
Wu Luxing. 100 จักรพรรดิจีนที่โล?กไม่ลืม แปลโดย ปรียานุช ปาริ. กรุงเทพฯ:ดอกหญ้า,2541.
ตำรวจพิเศษวินสเปคเตอร์
ตำรวจพิเศษวินสเปคเตอร์ () เป็นภาพยนตร์โทคุซัทสึแนวเมทัลฮีโรลำดับที่ 9 และเป็นซีรีส์แรกในรูปแบบหน่วยกู้ภัยระบบข้าราชการ ออกอากาศครั้งแรกเมื่อวันที่ 5 กุมภาพันธ์ ค.ศ. 1990 ถึงวันที่ 28 มกราคม ค.ศ. 1991 โดยออกอากาศทุกวันอาทิตย์เวลา 8.00 ถึง 8.30 น.ทางสถานีโทรทัศน์ทีวีอาซาฮี รวมทั้งสิ้น 49 ตอน
ในประเทศไทยเคยออกอากาศทางสถานีโทรทัศน์ช่อง 9 อ.ส.ม.ท. ในชื่อมือปราบวินสเปคเตอร์โดยออกอากาศทุกวันอาทิตย์เวลา 10.00 - 10.30 น.
รายพระนามคู่อภิเษกสมรสในพระมหากษัตริย์สเปน
รายพระนามสมเด็จพระราชินี, สมเด็จพระราชินีนาถ และ เจ้าฟ้าชายพระราชสวามีแห่งสเปน
พระยามนตรีสุริยวงศ์ (ชุ่ม บุนนาค)
พระยามนตรีสุริยวงศ์ มีนามเดิมว่า ชุ่ม เป็นบุตรคนที่ 9 ของสมเด็จเจ้าพระยาบรมมหาประยุรวงศ์ (ดิศ บุนนาค) กับท่านผู้หญิงจันทร์ และเป็นน้องชายแท้ๆ ของสมเด็จเจ้าพระยาบรมมหาศรีสุริยวงศ์ (ช่วง บุนนาค) ได้เป็นราชทูตไปยังราชสำนักอังกฤษเพื่อถวายพระราชสาส์นของพระบาทสมเด็จพระจอมเกล้าเจ้าอยู่หัวแก่ สมเด็จพระราชินีนาถวิกตอเรียแห่งสหราชอาณาจักร ในปี พ.ศ. 2400 และในการเดินทางครั้งนี้ หม่อมราโชทัยล่ามของคณะทูตได้ประพันธ์ "นิราศลอนดอน" ขึ้นด้วย
พระยามนตรีสุริยวงศ์ (ชุ่ม บุนนาค) มีบุตรชาย 18 คน และบุตรหญิง 10 คน
พายุไต้ฝุ่นเกย์
พายุไต้ฝุ่นเกย์ () เป็นพายุหมุนเขตร้อนทรงพลังซึ่งสร้างความเสียหายอย่างหนักในจังหวัดชุมพร และประเทศอินเดียฝั่งตะวันออกในเดือนพฤศจิกายน พ.ศ. 2532 เป็นพายุไต้ฝุ่นครั้งเลวร้ายที่สุดที่เกิดขึ้นในคาบสมุทรมลายูรอบ 35 ปี พายุก่อตัวขึ้นเมื่อวันที่ 1 พฤศจิกายน ในอ่าวไทยตอนล่าง ข้ามคาบสมุทรมลายู เคลื่อนเข้าไปในมหาสมุทรอินเดียเหนือ และทวีกำลังแรงขึ้นเป็นพายุหมุนระดับ 5 ก่อนขึ้นฝั่งในประเทศอินเดีย และสลายตัวเหนือเทือกเขากัตส์ตะวันตกในอินเดีย เมื่อวันที่ 10 พฤศจิกายน พายุนั้นไม่แปลกเฉพาะแต่เพียงเป็นพายุหมุนเขตร้อนเพียงลูกเดียวที่พัดถล่มประเทศไทยขณะมีความเร็วลมในช่วงพายุไต้ฝุ่น (120 ไมล์ต่อชั่วโมงเมื่อขึ้นฝั่ง) เท่านั้น แต่ยังรวมไปถึงการก่อตัวขึ้นในอ่าว ขนาดที่เล็ก ความหนาแน่นที่สูง และข้อเท็จจริงที่ว่าพายุนี้มีพลังอยู่ในแอ่งพายุหมุนเขตร้อนสองแอ่ง ซึ่งไม่ปกติสำหรับพายุหมุนเขตร้อน
วันที่ 4 พฤศจิกายน พ.ศ. 2532 เวลา 08.30 น. พายุไต้ฝุ่นเกย์เคลื่อนเข้าสู่ภาคใต้ตอนบนด้วยความเร็วถึง 185 กิโลเมตรต่อชั่วโมง ซึ่งเป็นความเร็วของพายุไต้ฝุ่นในระดับ 3 ถล่ม อำเภอเมืองประจวบคีรีขันธ์ อำเภอบางสะพานน้อย และอำเภอบางสะพาน จังหวัดประจวบคีรีขันธ์ อำเภอท่าแซะ และอำเภอปะทิว จังหวัดชุมพร สร้างความเสียหาย มหาศาล แก่บ้านเรือน และพื้นที่เกษตรกรรม
พายุเกย์ส่งผลให้มีผู้เสียชีวิตไปถึง 446 คน บาดเจ็บ 154 คน บ้านเรือนเสียหาย 38,002 หลัง ประชาชนเดือดร้อน 153,472 คน เรือล่ม 391 ลำ ถนนเสียหาย 579 เส้น สะพาน 131 แห่ง ทำนบและฝาย 49 แห่ง โรงเรียนพัง 160 โรง วัด 93 วัด มัสยิด 6 แห่ง พื้นที่การเกษตร 80,900,105 ไร่ (129,440.168 ตร.กม.) สัตว์เลี้ยงตาย 83,490 ตัว ประเมินความเสียหาย 11,257,265,265 บาท นอกจากนี้ยังมีรายงานเรือขุดเจาะน้ำมันซีเครสต์อับปางลงนอกชายฝั่ง มีลูกเรือเสียชีวิต 91 คนเหตุการณ์พายุหมุนเขตร้อนที่รุนแรงในประเทศไทย สารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว (เล่มที่ 34 เรื่องที่ 7) รวมผู้เสียชีวิตทั้งหมด 537 คน เช่นเดียวกับความเสียหายอย่างหนักที่เกิดขึ้นกับปะการังนอกชายฝั่งประเทศไทย พายุไต้ฝุ่นเกย์ถือเป็นพายุหมุนเขตร้อนที่สร้างความเสียหายให้กับประเทศไทยมากที่สุดในรอบ 27 ปี นับตั้งแต่พายุโซนร้อนแฮเรียตถล่มแหลมตะลุมพุก ในปีพ.ศ. 2505 เป็นพายุลูกเดียวในประวัติศาสตร์ที่พัดเข้าสู่ประเทศไทยในระดับไต้ฝุ่น และยังเป็นพายุที่มีความเร็วลมสูงสุดขณะขึ้นฝั่งเท่าที่เคยมีมาในคาบสมุทรมลายู
คีปทรายอิน'
Keep Tryin' เป็นซิงเกิ้ลเพลงญี่ปุ่นที่ 16 (จากทั้งหมด 22) ของอุทาดะ ฮิคารุ ถูกเปิดทางวิทยุครั้งแรกเมื่อวันที่ 30 มกราคม พ.ศ. 2549 และเปิดตัวมิวสิกวิดีโอครั้งแรกเมื่อวันที่ 15 กุมภาพันธ์ พ.ศ. 2549 ไม่เพียงแต่ยอดขายซีดีที่ประสบความสำเร็จเท่านั้น ยอดการดาวน์โหลดถึง 2.5 ล้านครั้ง ภายใน 2 เดือนครึ่ง เนื่องจากเนื้อเพลงเป็นลักษณะการให้กำลังใจแก่ชาวญี่ปุ่นว่า "ให้สู้ต่อไป" โดยเฉพาะช่วงที่ปล่อยซิงเกิ้ลเป็นช่วงที่นักเรียนชั้นมัธยมศึกษาตอนปลายในญี่ปุ่นจะเอ็นทรานซ์ ทำให้เป็นที่นิยมอย่างมาก
คัมแบ็กทูมี (เพลงของฮิกะรุ อุตะดะ)
คัมแบ็กทูมี () เป็นซิงเกิลแรกของอัลบั้ม "ดิสอิสเดอะวัน" อัลบั้มภาษาอังกฤษของอุตะดะ ฮิกะรุ เริ่มเผยแพร่เมื่อวันที่ 6 มกราคม พ.ศ. 2552 ในเว็บไซต์ AllAccess และในวันที่ 16 มกราคม พ.ศ. 2552 บนเว็ปไซด์อย่างเป็นทางการของเธอ ซิงเกิลนี้ออกจำหน่ายโดยการดาวน์โหลดผ่านไอทูนส์รายงานเมื่อวันที่ 29 มีนาคม พ.ศ. 2552 พบว่าเมื่อคนเปิดฟังเพลงนี้ถึง 1.789 ล้านคน จากการเปิดทางวิทยุทั้งหมด 7,094 ครั้ง จากผู้ฟัง 24.934 ล้านคน จึงถือว่าเป็นการเปิดตัวอัลบั้มภาษาอังกฤษที่ประสบความสำเร็จ
บีน เดอะมูฟวี่
บีน เดอะมูฟวี่ ในอดีตมีชื่อว่า มิสเตอร์บีน เรื่องนี้ไม่มีชื่อไทย (อังกฤษ : Bean: The Ultimate Disaster Movie) เป็นภาพยนตร์ ที่แสดงนำโดย โรวัน แอทคินสัน ผู้รับบทเป็นมิสเตอร์บีน ออกฉายเมื่อ ค.ศ. 1997 โดยมีคำโปรยว่า " Be afraid. Be very afraid. Mr. Bean has a passport" ในฉบับภาษาไทยแปลว่า "จงกลัว จงกลัวซะดีๆ เพราะคราวนี้เขาอาละวาดถึงอเมริกา"
ฤดูใบไม้ร่วงปี ค.ศ. 1997 มหาเศรษฐีผู้หนึ่งได้อุทิศเงิน 50 ล้านเหรียญ ให้แก่หอศิลป์แห่งชาติเพื่อได้ภาพวาดมารดาของวิสต์เลอร์ แต่ภาพนั้นกลับไปอยู่ที่หอศิลป์แห่งชาติ แคลิฟอร์เนีย (สหรัฐอเมริกา) และผู้ที่ดูแลภาพนั้นก็ต้องการนักวิชาการที่มีชื่อเสียงมาร่วมเปิดพิธี โดยเลือกสมาชิกจาก หอศิลป์แห่งชาติ ลอนดอน (อังกฤษ) แต่เหตุการณ์พลิกผัน เมื่อชาวอังกฤษส่ง บีน ชายงุ่มง่ามมาสร้างความยุ่งเหยิงแทน เพื่อกำจัดเขา และเมื่อ บีน อยู่ในครอบครัวของเดวิดคู่หูของมิสเตอร์บีน ทำให้ครอบครัวของเดวิดแยกกัน ความสนุกสนานและความหายนะมากมายจึงบังเกิดขึ้นเมื่อบีนทำภาพวาดมารดาของวิสต์เลอร์พังจนสีลอกทำให้บีนกับเดวิดเครียดมากทั้งคู่ไปดื่มเหล้าจนเมาพอกลับมาถึงบ้านเดวิดก็ถูกเอลิสันโกรธ
ขณะที่บีนกำลังสิ้นหวังลูกชายของเดวิดชวนบีนขึ้นไปดูโปสเตอร์ทำให้บีนเกิดความคิดขึ้นมา บีนนำโปสเตอร์มารดาของวิสต์เลอร์พร้อมกับยาถ่ายและอุปกรณ์ชนิดต่างๆไปหอศิลป์บีนใช้ยาถ่ายผสมในกาแฟของยามแล้วก็ไปนำภาพจริงออกพร้อมกับเปลี่ยนเป็นโปสเตอร์ที่ลงกาวผสมไข่เพื่อให้สมจริงใส่ไป รุ่งเช้าในวันเปิดภาพวาดของวิสต์เลอร์ เดวิดซึ่งเครียดจัดพยายามจะสารภาพแต่ก็ไม่มีโอกาสจนถึงช่วงเปิดภาพ เดวิดเห็นภาพแล้วดีใจมากและบีนต้องขึ้นไปพูดบนเวทีบีนพูดได้ดีมากจนได้รับการชื่นชมแต่ตำรวจก็มาบอกทั้งคู่ว่าเจนนิเฟอร์ ลูกสาวเดวิดรถล้มเข้ารักษาอยู่ในโรงพยาบาลซึ่งที่โรงพยาบาลบีนเก็บอุปกรณ์ของหมดได้จึงทำให้พยาบาลเข้าใจผิดคิดว่าเป็นหมอจึงพาเข้าไปห้องผ่าตัดซึ่งตำรวจที่มาบอกข่าวถูกคนร้ายยิงซึ่งตอนนี้พยาบาลไปดูห้องอื่นปล่อยบีนให้อยู่ตามลำพังบีนล้วงไปเจอลูกกระสุนแต่ตกใจยัดกลับเข้าไปที่เดิมหลังจากพยาบาลกลับมาก็หากระสุนไม่เจอซึ่งขณะที่ตำรวจกำลังจะหมดลมหายใจบีนได้ใช้มือเข้าไปล้วงกระสุนออกมาทำให้ตำรวจปลอดภัย ขณะบีนจะเดินไปเปลี่ยนชุดเดวิดซึ่งดูอาการลูกสาวอยู่ก็เรียกบีนเข้ามาและปล่อยให้บีนดูลูกสาวที่อยู่ในอาการโคม่าตามลำพังบีนจึงพยายามปลุกแต่ก็ไม่ฟื้นเลยลองเครื่องปั๊มหัวใจแต่บีนกลับทำพลาดทำให้ตัวเขากระเด็นไปทับเจนนิเฟอร์ฟื้นขึ้นมาเดวิดและเอลิสันบอกว่าให้ได้ทุกอย่างบีนจึงเปิดเผยตัวพร้อมกับขออยู่ต่อ ทำให้ทุกคนในครอบครัวเดวิดต่างก็รักบีน
วัดปุรณาวาส
วัดปุรณาวาส ตั้งอยู่เลขที่ 21 คลองมหาสวัสดิ์ หมู่ที่ 3 แขวงศาลาธรรมสพน์ เขตทวีวัฒนา กรุงเทพมหานคร สังกัดคณะสงฆ์มหานิกาย ลักษณะพื้นที่ตั้งวัดเป็นที่ราบอยู่ริมคลองมหาสวัสดิ์ มีถนนแยกจากสะพานปื่นเกล้าไปทางคลองทวีวัฒนา โดยรอบมีชุมชนวัดปุรณาวาส
ตั้งอยู่เลขที่ 21 คลองมหาสวัสดิ์ หมู่ที่ 3 แขวงศาลาธรรมสพน์ เขตทวีวัฒนา กรุงเทพมหานคร
วัดปุรณาวาส สร้างขี้นประมาณ พ.ศ. 2397 ในสมัยรัชกาลที่ 4 ไม่ทราบนามและประวัติผู้สร้าง แต่เดิมมีนามเรียกกันว่า "'วัดนก"' บ้าง "'วัดกลางคลอง'" บ้าง พระบาทสมเด็จพระจอมเกล้าเจ้าอยู่หัว รัชกาลที่ 4 เมื่อคราวเสด็จตรวจคลองขุดมหาสวัสดิ์ ได้พระราชทานพระราชทรัพย์ร่วมก่อสร้างเสนาสนะกับนายบุญ แล้วพระราชทานนามว่า"'วัดราชบุญธรรม'" ต่อมานายบุญ ซึ่งได้อุปถัมภ์บำรุงวัดมาโดยตลอด ได้สร้างอุโบสถขึ้นอีก ทางวัดได้เห็นความสำคัญจึงขนานนามวัดใหม่ว่า "'วัดบุญญาวาสน์ราชศรัทธาธรรม'" ครั้นราว พ.ศ. 2480 ได้เปลี่ยนนามใหม่อีกครั้งหนึ่งว่า "'วัดปุรณาวาส'"
Wellness
""' เป็นสภาวะที่แสดงถึงความสมบูรณ์ของการเชื่อมโยงระหว่างร่างกาย ความคิด อารมณ์ สังคม และจิต (ซึ่งในที่นี้หมายถึงความเชื่อ ความศรัทธา รวมไปจนถึงความผูกพัน) ที่บุคคลใช้ดำเนินชีวิต ยิ่งความสมบูรณ์นั้นมีความสมดุลมากขึ้นเท่าใด เรียกว่ายิ่งมี High-level ของ Wellness มากขึ้นเท่านั้น halsat.com
โรงเรียนระยองวิทยาคม
โรงเรียนระยองวิทยาคมเป็นโรงเรียนในระดับชั้นมัธยมศึกษา และเป็นโรงเรียนประจำจังหวัดระยอง
โรงเรียนระยองวิทยาคมเป็นโรงเรียนแบบสหศึกษา โดยจัดการเรียนการสอนเป็นสองระดับคือระดับมัธยมศึกษาตอนต้นและมัธยมศึกษาตอนปลาย เมื่อปี พ.ศ. 2517 เกิดจากโรงเรียนชายประจำจังหวัดและโรงเรียนหญิงประจำจังหวัดรวมกัน
นอกจากนี้ยังมีโรงฝึกงานของกลุ่มสาระการงานอาชีพ (คหกรรม,อุตสาหกรรม,เกษตร),ห้องเรียนสีเขียว,ห้องพลานามัย,สหกรณ์ร้านค้า,อาคารประชาสัมพันธ์,สระว่ายน้ำและฟิตเนสมัธยมศึกษาตอนต้น
มัธยมศึกษาตอนปลายhttp://webserver.rayongwit.ac.th
http://webserver.rayongwit.ac.th/main/images/template/logo2.png แหล่งข้อมูลอื่น ==
http://webserver.rayongwit.ac.th/main/main.php
http://webserver.rayongwit.ac.th/
เทพปกรณัม (แก้ความกำกวม)
เทพปกรณัม อาจจะหมายถึง ความคิดของผู้ใช้ส่วนบุคคลให้เกิดการแปลสภาพของแวดล้อมโคจรเสมือนจรง่าย
รายชื่อโรงเรียนในจังหวัดหนองคาย
ต่อไปนี้เป็นรายชื่อโรงเรียนในจังหวัดหนองคาย
คำสั่งฉุกเฉินพิเศษโซลเบรน
คำสั่งฉุกเฉินพิเศษโซลเบรน () เป็นภาพยนตร์โทคุซัทสึแนวเมทัลฮีโรลำดับที่ 10 และเป็นซีรีส์ต่อจาก มือปราบวินสเปคเตอร์ ออกอากาศครั้งแรกเมื่อวันที่ 4 กุมภาพันธ์ ค.ศ. 1991 ถึงวันที่ 27 มกราคม ค.ศ. 1992 โดยออกอากาศทุกวันอาทิตย์เวลา 8.00 ถึง 8.30 น.ทางสถานีโทรทัศน์ทีวีอาซาฮี รวมทั้งสิ้น 53 ตอน
ในประเทศไทยเคยออกอากาศทางสถานีโทรทัศน์ไทยทีวีสีช่อง 3 โดยออกอากาศทุกวันเสาร์และวันอาทิตย์เวลา 06.00 น. และถูกจำหน่ายรูปแบบวิดีโอโดยบริษัทวิดีโอสแควร์
รายชื่อโรงเรียนในจังหวัดหนองบัวลำภู
ต่อไปนี้เป็นรายชื่อโรงเรียนในจังหวัดหนองบัวลำภู
รายชื่อโรงเรียนในจังหวัดอ่างทอง
ต่อไปนี้เป็นรายชื่อโรงเรียนในจังหวัดอ่างทอง
รายชื่อตอนในยอดนักสืบจิ๋วโคนัน (มังงะ)
ยอดนักสืบจิ๋วโคนัน เป็นมังงะ แนวโชเน็น ที่แต่งโดย โกโช อาโอยาม่า ตั้งแต่ พ.ศ. 2537 จนถึงปัจจุบัน โดยลงพิมพ์ในนิตยสารโชเน็นซันเดย์ของสำนักพิมพ์โชงะกุกัง ปัจจุบัน มีการจัดพิมพ์ไป (ณ วันที่ 1 สิงหาคม พ.ศ. 2561) ถึงตอนที่ 1017 และ ปัจจุบัน ยอดนักสืบจิ๋วโคนันมีจำนวนตอนมากมาย มีจัดพิมพ์ไปทั้งสิ้น (1 สิงหาคม 2561) 94 เล่ม (1003 ตอน) ในประเทศญี่ปุ่น
สำหรับประเทศไทย สำนักพิมพ์วิบูลย์กิจ ได้ลิขสิทธิ์ ในการพิมพ์เผยแพร่ โดยในประเทศไทยมีการจัดพิมพ์ไปทั้งสิ้น (1 สิงหาคม 2561) 92 เล่ม (981 ตอน) ในแต่ละเล่ม หมายเลขของตอนในแต่ละเล่ม จะนำหน้าด้วย File (ไฟล์) สำหรับหมายเลขตอนสามหลักนี้ เป็นหมายเลขตอนที่เรียงต่อกัน
รายชื่อทั้งหมดนี้อ้างอิงจากหนังสือการ์ตูนภาษาไทยของวิบูลย์กิจ
เล่ม 1
เล่ม 2
เล่ม 3
เล่ม 4
เล่ม 5
เล่ม 6
เล่ม 7
เล่ม 8
เล่ม 9
เล่ม 10
เล่ม 11
เล่ม 12
เล่ม 13
เล่ม 14
เล่ม 15
เล่ม 16
เล่ม 17
เล่ม 18
เล่ม 19
เล่ม 20
เล่ม 21
เล่ม 22
เล่ม 23
เล่ม 24
เล่ม 25
เล่ม 26
เล่ม 27
เล่ม 28
เล่ม 29
เล่ม 30
เล่ม 31
เล่ม 32
เล่ม 33
เล่ม 34
เล่ม 35
เล่ม 36
เล่ม 37
เล่ม 38
เล่ม 39
เล่ม 40
เล่ม 41
เล่ม 42
เล่ม 43
เล่ม 44
เล่ม 45
เล่ม 46
เล่ม 47
เล่ม 48
เล่ม 49
เล่ม 50
เล่ม 51
เล่ม 52
เล่ม 53
หมายเหตุ : ท้ายเล่มนี้มีบทความรวมเรื่องราวจากโคนัน เดอะมูฟวี่ 1-10 ด้วย
เล่ม 54
เล่ม 55
เล่ม 56
เล่ม 57
เล่ม 58
เล่ม 59
เล่ม 60
เล่ม 61
เล่ม 62
เล่ม 63
เล่ม 64
เล่ม 65
เล่ม 66
เล่ม 67
เล่ม 68
เล่ม 69
เล่ม 70
เล่ม 71
เล่ม 72
เล่ม 73
เล่ม 74
เล่ม 75
เล่ม 76
เล่ม 77
เล่ม 78
เล่ม 79
เล่ม 80
เล่ม 81
เล่ม 82
เล่ม 83
เล่ม 84
เล่ม 85 (เล่มล่าสุด)
เล่ม 86
เล่ม 87
เล่ม 88
เล่ม89
เล่ม 90
เล่ม 91
เล่ม 92 **เล่มล่าสุดในไทยที่วางจำหน่าย**
เล่ม 93
เล่ม 94
เล่ม 95 **เล่มล่าสุดในญี่ปุ่นที่วางจำหน่าย**เล่ม 96 ยังไม่มีกำหนดเล่ม 97 ยังไม่มีกำหนด สำนักพิมพ์วิบูลย์กิจ ยังได้มีการลงตีพิมพ์ในนิตยสาร นีออซ (Neoz) เป็นรายสัปดาห์อีกด้วย (โดยลงไม่ครบทุกเล่ม) โดยเป็นการตีพิมพ์ก่อนที่จะมีการรวมเล่ม มีการจัดพิมพ์ไป (ณ วันที่ 25 มีนาคม พ.ศ. 2558) ถึงตอนที่ 902 มีรายชื่อตอนดังนี้ ปัจจุบันทางสำนักพิมพ์เลิกตีพิมพ์นิตยสาร นีออซ (Neoz) แล้ว นั่นก็หมายความจะไม่มี ยอดนักสืบจิ๋วโคนัน แบบรายสัปดาห์อีกด้วย และต้องรออ่านแบบรวมเล่มแทนโคนันฉบับนิยาย ถูกจัดพิมพ์ภายใต้ลิขสิทธิ์ของ สำนักพิมพ์วิบูลย์กิจ ตีพิมพ์แล้ว 7 เล่ม (2556)
โคนันฉบับเดอะมูฟวี่ ถูกจัดพิมพ์ภายใต้ลิขสิทธิ์ของ สำนักพิมพ์วิบูลย์กิจ ตีพิมพ์ตั้งแต่เดอะมูฟวี่ 9 ขึ้นไป แต่ยังไม่มีกำหนดการจะตีพิมพ์เดอะมูฟวี่ 1 - 8 ปัจจุบันตีพิมพ์ถึงเดอะมูฟวี่ 14 แล้ว
ทูไนท์โชว์
ทูไนท์โชว์ เป็นรายการโทรทัศน์ประเภทวาไรตี้ทอล์กโชว์ ซึ่งนำเสนอสาระและความบันเทิง ดำเนินรายการโดย ไตรภพ ลิมปพัทธ์ ออกอากาศทุกวันจันทร์ เวลา 23.15-00.45 น. เริ่มออกอากาศเป็นครั้งแรก เมื่อวันจันทร์ที่ 4 พฤษภาคม พ.ศ. 2552 ทางสถานีโทรทัศน์ไทยทีวีสีช่อง 3 โดยเริ่มแรกออกอากาศเพียง 1ชั่วโมง คือรายการจบเวลา 24.00 น. จนถึงวันที่ 8 มิถุนายน พ.ศ. 2552 รายการจบ 0.30 น.
ปัจจุบันนี้ออกอากาศ 2 ประเทศ คือประเทศไทย และประเทศกัมพูชา โดยในประเทศกัมพูชา ออกอากาศเป็นภาษาเขมร ซึ่งไม่ได้เอาเทปจากไทยและไม่ได้ใช้พิธีกรเดียวกันกับไทย ซึ่งจะทำการตัดต่อบางส่วนเฉพาะเนื้อหาในรายการและใช้พิธีกรจากในประเทศเอง
ในประเทศกัมพูชาออกอากาศทาง สถานีโทรทัศน์กองยุทธพลเขมรภูมินทร์ ทุกวันศุกร์ 22:30-22:45 และ สถานีโทรทัศน์ใหม่กัมพูชา ทุกวันอาทิตย์ 00:30-00:55 เป็นรายการสุดท้าย
และวันที่ 5 กรกฎาคม พ.ศ. 2558 ในประเทศไทยได้ย้ายเวลาออกอากาศเป็นทุกวันอาทิตย์ เวลา 14.45 น. - 16.00 น. โดยใช้ชื่อว่า ทูเดย์โชว์ () ปัจจุบัน ออกอากาศในเวลา 15.00 - 16.00 น.
เนื่องจาก พระบาทสมเด็จพระปรมินทรมหาภูมิพลอดุลยเดช เสด็จสวรรคต ทางสถานีและเจ้าของรายการตัดสินใจงดการออกอากาศไปก่อน และกลับมาออกอากาศปกติในวันที่ 18 ธันวาคม พ.ศ. 2559
รายการได้แบ่งการออกอากาศเป็น 2 หรือ 3 ช่วง ได้แก่
ในปัจจุบัน รายการได้แบ่งการออกอากาศเป็น 2 ช่วง ได้แก่
รายชื่อโรงเรียนในจังหวัดอำนาจเจริญ
ต่อไปนี้เป็นรายชื่อโรงเรียนในจังหวัดอำนาจเจริญ
รายชื่อโรงเรียนในจังหวัดอุดรธานี
ต่อไปนี้เป็นรายชื่อโรงเรียนในจังหวัดอุดรธานีอำเภอเมืองอุดรธานี
"ส่วนนี้รอเพิ่มเติมข้อมูล คุณสามารถช่วยเพิ่มเติมข้อมูลในส่วนนี้ได้"
"ส่วนนี้รอเพิ่มเติมข้อมูล คุณสามารถช่วยเพิ่มเติมข้อมูลในส่วนนี้ได้"
พระเจ้าหลุยส์ที่ 7 แห่งฝรั่งเศส
พระเจ้าหลุยส์ที่ 7 แห่งฝรั่งเศส ( หรือ ) (ค.ศ. 1120 - 18 กันยายน ค.ศ. 1180) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 25 ตุลาคม ค.ศ. 1131 จนเสด็จสวรรคตเมื่อวันที่ 18 กันยายน ค.ศ. 1180 รัชสมัยของพระองค์เป็นรัชสมัยที่เต็มไปด้วยความขัดแย้งระหว่างอำนาจของขุนนางจากตระกูลต่างๆ โดยเฉพาะตระกูลอองชู (อองเฌแว็ง), เป็นช่วงของการเริ่มต้นของความขัดแย้งระหว่างราชอาณาจักรฝรั่งเศสและราชอาณาจักรอังกฤษ และการเข้าร่วมในสงครามครูเสดครั้งที่ 2
พระเจ้าหลุยส์ที่ 7 เสด็จพระราชสมภพเมื่อปี ค.ศ. 1120 เป็นพระราชโอรสพระองค์รองในพระเจ้าหลุยส์ที่ 6 แห่งฝรั่งเศส จึงทรงได้รับขนานพระนามว่า “ผู้ลูก” และ พระราชินีอเดลแลด พระองค์ทรงได้รับการเลี้ยงดูเพื่อให้เข้าเป็นนักบวชเมื่อเจริญพระชนมายุขึ้น แต่เมื่อพระเชษฐาพระเจ้าฟิลิปผู้ครองราชบัลลังก์ร่วมกับพระราชบิดาเสด็จสวรรคตด้วยอุบัติเหตในปี ค.ศ. 1131 หลุยส์ที่ 7 จึงกลายเป็นรัชทายาท พระองค์ทรงมีการศึกษาสูงและมีความศรัทธาทางศาสนาอย่างมุ่งมั่นเหมาะสมที่มีหน้าที่ทางศาสนามากกว่าการปกครองบ้านเมือง เมื่อยังทรงพระเยาว์พระองค์ทรงใช้เวลาส่วนใหญ่ที่มหาวิหารแซงต์เดนีส์และทรงสร้างความสัมพันธ์กับแอ็บบ็อทซูแฌร์ผู้มีบทบาทสำคัญในต้นรัชสมัยของพระองค์
พระเจ้าหลุยส์ที่ 7 ทรงเสกสมรสสามครั้ง ครั้งแรกกับเอเลเนอร์แห่งอากีแตน ครั้งที่สองกับคอนแสตนซ์แห่งคาสตีล และครั้งสุดท้ายกับอเดเลแห่งชองปาญ
พระเจ้าฟิลิปที่ 2 แห่งฝรั่งเศส
พระเจ้าฟิลิปที่ 2 แห่งฝรั่งเศส ( หรือ ) (21 สิงหาคม ค.ศ. 1165 - 14 กรกฎาคม ค.ศ. 1223) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 1 พฤศจิกายน ค.ศ. 1179 จนเสด็จสวรรคตเมื่อวันที่ 14 กรกฎาคม ค.ศ. 1223 รัชสมัยของพระองค์เป็นรัชสมัยของ
พระเจ้าฟิลิปที่ 2 เสด็จพระราชสมภพเมื่อวันที่ 21 สิงหาคม ค.ศ. 1165 ที่ Gonesse ในประเทศฝรั่งเศส เป็นพระราชโอรสในพระเจ้าหลุยส์ที่ 7 แห่งฝรั่งเศส และพระอัครมเหสีองค์ที่สามพระราชินีอเดเล ฟิลิปมีพระนามเล่นว่า “Dieudonné”—“ของขวัญจากพระเจ้า”—เพราะทรงพระราชโอรสที่เกิดเมื่อพระราชบิดามีพระชนมายุมากแล้ว
พระเจ้าฟิลิปเป็นพระมหากษัตริย์ผู้ทรงมีความสามารถมากที่สุดพระองค์หนึ่งในสมัยกลางในการขยายดินแดนและในการเพิ่มพูนอำนาจของพระมหากษัตริย์ ทรงแยกตัวจากจักรวรรดิอองชู และทรงได้รับชัยชนะต่อกลุ่มพันธมิตรของฝ่ายที่เป็นปฏิปักษ์ต่อพระองค์ที่รวมทั้งเยอรมนี, เฟล็มมิช และอังกฤษในยุทธการบูวีนส์ (Battle of Bouvines) ในปี ค.ศ. 1214 ในด้านการปกครองพระองค์ก็ทรงจัดระเบียบแบบแผนการปกครองของรัฐบาลใหม่, สร้างความมั่นคงทางการคลังให้แก่ราชอาณาจักรที่ทำให้ฝรั่งเศสเกิดความมั่งคั่งขึ้นอย่างรวดเร็ว นอกจากนั้นแล้วก็ยังเป็นพระมหากษัตริย์ที่เป็นที่นิยมของประชาชนโดยทั่วไป เพราะทรงควบคุมอำนาจของขุนนางและผ่านอำนาจนั้นไปยังชนชั้นกลาง
พระเจ้าฟิลิปทรงเสกสมรสสามครั้ง ครั้งแรกกับอิสซาเบลลาแห่งเอโนลท์ ครั้งที่สองกับอิงเกอร์บอร์กแห่งเดนมาร์ก และครั้งสุดท้ายกับแอ็กเนสแห่งเมราเนีย
อานแห่งเคียฟ
แอนน์แห่งคิเอฟ สมเด็จพระราชินีแห่งฝรั่งเศส () (ระหว่างปี ค.ศ. 1024 ถึงปี ค.ศ. 1032 - ค.ศ. 1075) แอนน์แห่งคิเอฟ เป็นสมเด็จพระราชินีแห่งฝรั่งเศสในพระเจ้าอองรีที่ 1 แห่งฝรั่งเศส ระหว่างปี ค.ศ. 1051 ถึงปี ค.ศ. 1060 และทรงเป็นผู้สำเร็จราชการแทนพระองค์ในพระเจ้าหลุยส์ที่ 6 แห่งฝรั่งเศสพระราชโอรสเมื่อยังทรงพระเยาว์
แอนน์แห่งคิเอฟประสูติราวระหว่างปี ค.ศ. 1024 ถึงปี ค.ศ. 1032 เป็นพระธิดาในยาโรสลาฟที่ 1 แห่งคิเอฟ (Yaroslav I of Kiev) และอิงเกอเกิร์ด โอลอฟสโดตเตอร์ (Ingegerd Olofsdotter)
หลังจากการสิ้นพระชนม์ของพระราชินีมาทิลดาพระอัครมเหสีองค์แรกในพระเจ้าอองรีที่ 1 แล้วพระองค์ก็พยายามเสาะหาพระอัครมเหสีองค์ใหม่จากราชสำนักต่างๆ ในยุโรปแต่ก็ไม่ทรงหาผู้ใดที่มิได้มีความเกี่ยวพันกันทางราชตระกูลได้ ในที่สุดพระองค์ก็ทรงส่งราชทูตไปยังคิเอฟผู้กลับมาพร้อมกับแอนน์ (หรือแอกเนส หรือแอนนา) แอนน์และพระเจ้าอองรีที่ 1 ทรงเสกสมรสกันเมื่อวันที่ 19 พฤษภาคม ค.ศ. 1051
แอนน์และพระเจ้าอองรีมีพระราชโอรสด้วยกันสองพระองค์:
หลังจากพระสวามีเสด็จสวรรคตในปีค.ศ. 1060 พระองค์ก็ทรงดำรงตำแหน่งเป็นผู้สำเร็จราชการแทนพระองค์ร่วมกับบอลด์วินที่ 5 เคานท์แห่งฟลานเดอร์ส (Baldwin V, Count of Flanders) ในพระเจ้าหลุยส์ที่ 6 แห่งฝรั่งเศสพระราชโอรสผู้มีพระชนม์เพียง 7 พรรษาเมื่อทรงขึ้นครองราชย์ต่อจากพระราชบิดา แอนน์จึงเป็นพระราชินีแห่งฝรั่งเศสองค์แรกที่ทำหน้าที่เป็นผู้สำเร็จราชการแทนพระองค์ แอนน์ทรงเป็นผู้มีการศึกษาซึ่งหายากในยุคนั้นแต่ก็ยังมีผู้ต่อต้านในการที่ทรงทำหน้าที่นั้นโดยอ้างว่าพระองค์ไม่ทรงพูดภาษาฝรั่งเศสได้ดี
ปีหนึ่งหลังจากพระสวามีเสด็จสวรรคตก็ตกหลุมรักกับเคานท์ราล์ฟที่ 3 แห่งวาลัวส์ผู้มีความทะเยอทะยานทางการเมืองพอที่จะหย่ากับภรรยามาแต่งงานกับแอนน์ในปี ค.ศ. 1062 เมื่อถูกกล่าวหาว่ามีชู้ภรรยาของราล์ฟก็ยื่นคำร้องไปยังสมเด็จพระสันตะปาปาอเล็กซานเดอร์ที่ 2 ผู้ประกาศคว่ำบาตร (excommunicate) แอนน์และเคานท์ราล์ฟ พระเจ้าหลุยส์ที่ 6 ทรงให้อภัยพระราชมารดาซึ่งก็ควรจะเป็นเช่นนั้นเพราะพระองค์เองก็ทรงมาประสบปัญหาเดียวกันในคริสต์ทศวรรษ 1090 ราล์ฟเสียชีวิตในเดือนกันยายน ค.ศ. 1074 ส่วนแอนน์สิ้นพระชนม์ในปี ค.ศ. 1075 พระบรมศพบรรจุที่แอบบีวิลเลียร์ในเอซอนน์
ในปี พ.ศ. 1717 เมื่อซาร์ปีเตอร์ที่ 1 แห่งรัสเซียประพาสมหาวิหารนอเทรอดามแห่งแรงส์ซึ่งเป็นสถานที่สำหรับการทำพระราชพิธีบรมราชาภิเษกพระมหากษัตริย์ฝรั่งเศส ก็มีผู้ชี้ให้ชมหนังสือสวดมนต์ที่ใช้ในพระราชพิธีมาตั้งแต่คริสต์ศตวรรษที่ 11 ในการตั้งสัตย์ปฏิญาณ เมื่อทอดพระเนตรเห็นพระองค์ก็ทรงเปิดหนังสือและเริ่มอ่านด้วยความตกตลึงของผู้เห็นเหตุการณ์ หนังสือสวดมนต์เขียนเป็นภาษาสลาฟโบราณของศาสนาซึ่งเป็นต้นตระกูลของภาษาการศึกษาบุลกาเรียที่ใช้ในสถาบันคริสเตียนออร์โธด็อกซ์ในการทำพิธี ซึ่งคล้ายคลึงกับการใช้ภาษาละตินในการทำพิธีของยุโรปตะวันตก
แอนน์ทรงนำหนังสือสวดมนต์มากับพระองค์จากคิเอฟที่มาใช้ในการตั้งสัตย์ปฏิญาณระหว่างพระองค์และพระสวามี พระมหากษัตริย์ฝรั่งเศสทุกพระองค์ยกเว้นนโปเลียนได้รับการสวมมงกุฎหลังจากที่ทรงตั้งสัตย์ปฏิญาณต่อหนังสือสวดมนต์เล่มนี้